הוועדה לענייני ביקורת המדינה, כנסת 20, פרוטוקול מספר 359, 2018-10-16 10:00

שלי יחימוביץ': שלום לכולם.

שלי יחימוביץ': אנחנו פותחים את ישיבת הוועדה לביקורת המדינה – ישיבה ראשונה בכנס הזה של מושב החורף – עם מפכ"ל המשטרה רב ניצב רוני אלשייך ועם כבוד מבקר המדינה שמכבד אותנו בנוכחותו, השופט בדימוס יוסף שפירא.

שלי יחימוביץ': בהזדמנות הזאת אני רוצה גם להציג לפני כולם את מנהלת הוועדה החדשה – כמו שאתם יודעים, למנהלת הוועדה יש תפקיד רב משקל – פלורינה הלמן לוין.

שלי יחימוביץ': פלורינה, תרימי את היד כדי שיראו אותך.

שלי יחימוביץ': היא עומדת לרשות

שלי יחימוביץ': כם בכל דבר ועניין ונאחל לה הצלחה רבה.

שלי יחימוביץ': היא מגיעה עם ניסיון עשיר ביותר בעבודת הכנסת ואני בטוחה שהיא תעשה את עבודתה נאמנה.

שלי יחימוביץ': מאז תחילת שנת 2000 נרצחו לכל הפחות 1,300 אזרחים בחברה הערבית.

שלי יחימוביץ': זה פי חמש מאשר בכל החברה הישראלית, כשערביי ישראל מהווים 20% מהציבור בישראל, מאזרחי מדינת ישראל.

שלי יחימוביץ': אנחנו מדברים על כמויות נשק כבירות שנמצאות במגזר, מחסנים של אמל"ח.

שלי יחימוביץ': על כך שכל מי שיש ברשותו מחסן נשק גדול, מטיל אימה ופחד ונהנה משליטה וכוח על אנשים חפים מפשע, אזרחים מן השורה.

שלי יחימוביץ': אנחנו מדברים על אכיפה רופסת מאוד, על מיעוט של כתבי אישום, על אובדן אמון של ציבור ערביי ישראל במשטרת ישראל.

שלי יחימוביץ': אני חושבת שהשיא לכל הדעות, שזעזע את כולם, היה הרצח של מנהל בית הספר "עמל" בטייבה, יוסף חאג' יחיא, איש חינוך לתפארת שפשוט ישב לתומו בחדר מורים ורוצח בא וירה בו למוות בזמן שהוא ישב עם המורים האחרים בחדר המורים.

שלי יחימוביץ': זה חשוב כי יכול להיות שיש איזו תודעה קצת מסולפת בציבור.

שלי יחימוביץ': הקורבנות של אותם מחסני נשק ושל אותם פושעים ועבריינים נושאי נשק, הם לא אזרחי מדינת ישראל היהודים.

שלי יחימוביץ': הקורבנות הם אזרחים ערבים חפים מפשע.

שלי יחימוביץ': אני מרשה לעצמי לומר ואני חושבת שזה יהיה אפילו מובן מאליו שאני אומר שלו העבריינות הזאת הייתה מופנית כלפי החברה הכללית ולא פנימה אל תוך החברה הערבית, אני מניחה שמשאבים רבים מאוד היו כבר מופנים לשם.

שלי יחימוביץ': יכול להיות שזה כבר היה מוגדר כאירוע טרור.

שלי יחימוביץ': היה שיתוף פעולה מלא של כל זרועות הביטחון.

שלי יחימוביץ': אבל כיוון, במירכאות כפולות ומכופלות, שהיעד לפשיעה הוא אזרחים ערבים, לצערי הרב מאוד אנחנו רואים משאבים דלים שמופנים לשם ומאמצים קטנים מאוד, אם כי, כמובן, המפכ"ל יפרט פה מה נעשה – ונעשה לא מעט בזמן כהונתו.

שלי יחימוביץ': בסוף 2018 התקבלה החלטת ממשלה כללית על טיפול במגזר.

שלי יחימוביץ': בתקופתך, המפכ"ל, יצאה לראשונה תוכנית מתוקצבת, סדורה, לחיזוק המשילות ושלטון החוק למגזר הערבי 2016 עד 2020.

שלי יחימוביץ': דובר בה על הרבה דברים, אבל בין היתר דובר על תוספת של 600 שוטרים מוסלמים לתחנות משטרה במגזר.

שלי יחימוביץ': דוח המבקר הוא מאוגוסט השנה.

שלי יחימוביץ': הוא טרי-טרי, מטבע הדברים.

שלי יחימוביץ': אני רוצה לומר עוד משהו על הדיון.

שלי יחימוביץ': הדיון הוא על הנושא הזה, על האמל"ח ועל הפשיעה בחברה הערבית.

שלי יחימוביץ': אני בטוחה שיש הרבה דברים מרתקים וחשובים בקשר לעבודתו של המפכ"ל שמעסיקים את חברי הכנסת לא פחות, אבל המטרה שלנו כוועדה היא לקחת את הנושא הזה שהוא זנוח, שכוח ולא מטופל, וגם אם הוא לא סקסי והוא לא בכותרות, לתת לו את מלוא כובד המשקל.

שלי יחימוביץ': אני כמובן לא יכולה לומר לחברי הכנסת מה להגיד, הם נהנים מחירות הביטוי וכמובן שגם המפכ"ל רשאי, יכול ומוזמן להגיד כל דבר שעולה על דעתו, אבל אני ממש מבקשת שההתרחשות המבישה שהתרחשה בהופעה הקודמת של המפכ"ל בוועדה מוועדות כנסת לא תשוב על עצמה ושניתן כבוד גם לנושא הזה שהוא כל כך חשוב ונתעמק בו.

שלי יחימוביץ': הרבה מאוד ח"כים פנו אלי כדי לקיים את הדיון הזה.

שלי יחימוביץ': הראשון היה חבר הכנסת אחמד טיבי.

שלי יחימוביץ': פנתה אלי גם יושבת-ראש הוועדה לקידום מעמד האישה, חברת הכנסת עאידה תומא סלימאן ועוד ח"כים רבים ואכן הנושא חשוב.

שלי יחימוביץ': יפתח את הישיבה כבוד מבקר המדינה יוסף שפירא, בבקשה.

יוסף חיים שפירא: בוקר טוב לכולם.

יוסף חיים שפירא: יושבת-ראש הוועדה שלי יחימוביץ, חברת הכנסת.

יוסף חיים שפירא: זה המושב השני שלך, נכון?

שלי יחימוביץ': חצי.

יוסף חיים שפירא: וגם פלורינה, מנהלת הוועדה שזו הישיבה הראשונה שלה כמנהלת הוועדה.

יוסף חיים שפירא: בהצלחה לכולם.

יוסף חיים שפירא: חברי כנסת נכבדים, המפכ"ל, צמרת המשטרה.

יוסף חיים שפירא: זה כמו משחק בליגת האלופות: יש צוות עצום, גם בחוץ, של אנשי המשטרה.

יוסף חיים שפירא: ולא פלא, זה באמת נושא חשוב מאוד.

יוסף חיים שפירא: יש עוד נושא שגם חברת הכנסת זועבי בזמנו דיברה איתנו עליו, הייתה פגישה במשרדנו לגבי רצח נשים בחברה הערבית – אני לא קורא לזה מגזר.

עאידה תומא סלימאן: לא זועבי - - -

יוסף חיים שפירא: זועבי הייתה בפעם הקודמת.

שלי יחימוביץ': כאן יושבת יו"ר הוועדה לקידום מעמד האישה.

שלי יחימוביץ': זה רלוונטי מאוד.

יוסף חיים שפירא: אנחנו עוד נעסוק גם בנשוא הזה.

יוסף חיים שפירא: אני מבקש לומר כמה מילים, אני אקצר מאוד, ואחר כך ראש החטיבה, מר יובל חיו וליאור פורקוש יוסיפו פרטים שהם לא פחות חשובים.

יוסף חיים שפירא: "ערך קדושת החיים הכולל הן את הזכות לחים ואת החובה להגן על החיים הוא בין הערכים הנעלים והמקודשים ביותר בשיטתנו המשפטית, בתולדות עמנו ובתולדות האנושות בכלל".

יוסף חיים שפירא: זהו ציטוט מתוך בג"ץ 2753/03, קירש נגד ראש המטה כללי של צה"ל.

יוסף חיים שפירא: הוא בעצם חובק את הנושא שאנחנו היום דנים בו.

יוסף חיים שפירא: "תפקידה של מדינה דמוקרטית, בין היתר, הוא להעניק ביטחון אישי לכל אזרחיה ותושביה באופן שוויוני ללא הבדל בין האוכלוסיות השונות וזאת באמצעות אכיפת החוק והסדר הציבורי וחיזוק ההרתעה מפני אי כיבוד החוק.

יוסף חיים שפירא: הסיכון החמור הנשקף משימוש באמצעי לחימה ומאירועי ירי והנורמות השליליות שהם יוצרים של התנכרות וזלזול בחיי אדם מחייבים פעולה ממשלתית ומשטרתית רחבה כדי לשנות נורמות אלה ובכך להגביר גם את אמון הציבור הערבי בישראל במשטרה וברשויות המדינה.

יוסף חיים שפירא: בנוסף, נדרש שיתוף פעולה בין החברה הערבית ומנהיגיה לבין המשטרה כתנאי הכרחי לקידום פעולות מניעה ואכיפה כלפי תופעות עבריינות בחברה זו.".

יוסף חיים שפירא: בבקשה, יובל.

שלי יחימוביץ': יובל חיו הוא מנהל החטיבה לביקורת משרדי הממשלה במשרד מבקרה מדינה והוא זה עשה את הדוח עם הצוות והוא ירד קצת יותר לפרטים.

שלי יחימוביץ': אני מבקשת, יובל, בקצרה.

יובל חיו: לא אוכל לפרט את כל ממצאי הדוח אבל אני אעבור על פרקי הדוח העיקריים אציג שתי תובנות עיקריות שיש לנו בסיום העבודה.

יובל חיו: פתחנו את הדוח בפרק שעוסק בזמינות האמל"ח בחברה הערבית.

יובל חיו: התייחסנו לנתונים המטרידים בעשור האחרון של התרחבות הגניבות של נשק מצה"ל ובמעבר כלי נשק מאזור יהודה ושומרון, דרך המעברים, ליישובי החברה הערבית.

יובל חיו: פרק נוסף בדוח עוסק בשיתוף הפעולה המודיעיני.

יובל חיו: גם בשיתוף הפעולה המודיעיני בתוך המשטרה, בין המחוזות, בין יחידות מרכזיות במשטרה, בין תחנות המשטרה, בין יחידות מרכזיות לבין מחוז ש"י וגם בשיתוף הפעולה המודיעיני בין משטרת ישראל, צה"ל והשב"כ.

יובל חיו: פרק נוסף עוסק בתחנות המשטרה.

יובל חיו: מדובר באותן תחנות ומשרדי האח"מ בתוך התחנות שהם למעשה מרכז הכובד האופרטיבי, כלשונה של המשטרה, במערך כולו.

יובל חיו: חלק ניכר מהדוח נוגע לחולשה של החוליה הזו.

יובל חיו: משרדי האח"מ בתוך היישובים הערביים נמצאים ברמת עומס שמשליכה באופן ישיר על יכולתם להשיג מטרות ולחולל שנוי בנושא הזה.

יובל חיו: פרק נוסף בדוח עומד על הקשיים בביסוס תשתית ראייתית בתיקי פשיעה בחברה הערבית.

יובל חיו: אנחנו מדברים על אי דיווח, על סירוב מתן עדות, על ביטול תלונות עקב התמשכות הטיפול בתיקים.

יובל חיו: המשכנו בדוח בנתונים שנוגעים במיעוט כתבי האישום שזו למעשה אינדיקציה לפרקים קודמים שבהם אנחנו מדברים על חולשות בתוך המערך התפקודי.

יובל חיו: הבאנו לדוגמה נתונים משתי תחנות מרכזיות בחברה העברית שבהן מדובר על 44 כתבי אישום מתוך 1,280 תיקי עבירות ירי באזור מגורים.

יובל חיו: אלה נתונים שהם למעשה נתוני תוצאה, אבל יש לנתח את כל מה שהוביל לנתונים האלה.

יובל חיו: עסקנו בתוכנית החומש שהמשטרה והמשרד לביטחון פנים מובילים מאז שנת 2016.

יובל חיו: אנחנו מצביעים על עיכוב יישום, אפשר לומר דרמטי, בנתיב הקמת התחנות ביישובים הערביים ואנחנו מצביעים על כך שהתוכניות האלה גם חסרות מדדים תוצאתיים, לאן הן אמורות להוביל בשנת 2020, סוף פרק הזמן בו הן מופעלות.

יובל חיו: הדוח מתייחס גם לתוכנית "עיר ללא אלימות".

יובל חיו: רק ב-26% מהרשויות הערביות הושלמה התשתית למצלמות.

יובל חיו: בשליש מהן אין חיבור למוקד.

יובל חיו: למעשה אפשר לומר שברוב החברה הערבית התוכנית הזאת אינה מופעלת וממילא היא גם לא יכולה להוביל לתוצאות.

יובל חיו: אני אסיים בכמה נקודות מסכמות שאנחנו רוצים להעלות.

יובל חיו: אנחנו חושבים על נתונים מאוד משמעותיים.

יובל חיו: אנחנו מדברים על כך ששיעור עבירות הירי בחברה הערבית גדול פי 17.5 משעורם בחברה היהודית ואנחנו מדברים רק על הנתונים המדווחים.

יובל חיו: נשים נרצחות יותר מפי שתיים מיחסן באוכלוסייה.

יובל חיו: עבירות גוף, יותר מפי שתיים מהיחס באוכלוסייה.

יובל חיו: תיקי רצח – פי שתיים וחצי.

יובל חיו: אנחנו אומרים ואני אומר את זה פה בנוכחות כל גורמי המשטרה, התוכניות המשטרתיות אמורות להסתיים בשנת 2020 אבל נכון להציב כבר היום את השאלה האם התוכניות הללו בחיבור תוכניות תומכות כמו "עיר ללא אלימות", כמו התוכנית הממשלתית למאבק ברצח נשים – האם התוכניות הללו באמת בשנת 2020 - - - לחולל את אותו שינוי בנתונים שקיימים היום.

מאיר כהן: בתקצוב חסר מאוד, גברתי.

יובל חיו: זה נכון ואני מניח שגורמי המשטרה יתייחסו לענייני התקצוב.

יובל חיו: אבל זו שאלה שנכון להציב אותה לא בשנת 2020 אלא להציב אותה היום: האם באמת אנחנו צפויים לראות שינוי משמעותי בנתונים בסוף הפעלת אותן תוכניות ובעיקר את התוכנית המשטרתית המרכזית שהיא בהחלט תוכנית מבורכת ויש לומר שהמשטרה יזמה פעולה משמעותית, לא זניחה, בתחום הזה.

יובל חיו: אבל להערכת המצב הזו נדרשת.

יובל חיו: נקודה נוספת, נחשפנו לחוסר האמון שקיים.

יובל חיו: נפגשנו עם הרבה גורמים בחברה הערבית.

יובל חיו: חוסר האמון הוא מרכיב דרמטי ומשליך על היכולת להתמודד עם הבעיות האלה.

יובל חיו: אי אפשר לדבר על שת"פ שמתקיים באופן הנדרש, אנחנו רואים את זה.

יובל חיו: ניקח את מרכיב תחנות המשטרה.

יובל חיו: אחד הגורמים שמעכבים את היכולת להתקדם בנושא הזה הוא בדיוק חוסר האמון והיכולת לשתף פעולה בין השלטון המקומי לבין משטרת ישראל.

יובל חיו: זו נקודה שצריך לדבר עליה ולשים עליה את האצבע.

יובל חיו: בסוף אומר, מושא הביקורת הוא משטרת ישראל – נמצא פה אדוני המנכ"ל – אבל ללא ספק אנחנו מדברים בתחום שחורג הרבה מעבר לתחום של המשטרה.

יובל חיו: הדברים האלה צריכים להיאמר לממשלת ישראל.

יובל חיו: יש פה מערכים בתחומי הרווחה, בתחומי החינוך.

יובל חיו: בתחומים של תוכניות שנוגעות לתוך החברה הערבית שמשטרת ישראל עצמה לא תוכל להשפיע עליהם.

יובל חיו: היא גורם מרכזי, היא מבוקר מרכזי פה בדוח, אבל צריך גם לומר את הדבר הזה: הממשלה צריכה לשאול את עצמה האם אין פה כבר בעיה לאומית שמחייבת מענה רחב מזה שכיום ניתן.

יובל חיו: עד כן.

שלי יחימוביץ': תודה, יובל.

שלי יחימוביץ': המפכ"ל ידבר עכשיו, יענה לדוח המבקר, יספר מה קרה מאז.

שלי יחימוביץ': אחר כך חברי הכנסת יוכלו לשאול שאלות והמפכ"ל ישיב להם.

שלי יחימוביץ': המפכ"ל אלשייך, קודם כל אתה מוזמן עכשיו להציג חלקים מהמצגת שלך – בדרך כלל אני לא מאפשרת מצגות, אבל חרגנו מהנוהל – לספר מה נעשה, מה חסר וגם אם אתה יכול בתחילת הדברים למקם איפה בסולם החשיבות של המשטרה הדברים האלה נמצאים בכלל ואיך זה משתלב עם המטרות המרכזיות שעמדו לפניך כמפכ"ל ויעמדו בפניך עד דצמבר.

שלי יחימוביץ': בבקשה.

רוני אלשייך: אני שמח על הדוח.

רוני אלשייך: אני חושב שהוא יכול לייצר מנוף ולחדד מה צריך לעשות מחר.

רוני אלשייך: הפערים הם עצומים.

רוני אלשייך: לא פחות מעצומים, דרמטיים.

רוני אלשייך: אני רוצה לעשות סדר ואקדים ואומר, אם יש גורם במדינת ישראל שחולל מהפכה במגזר הערבי בשנים האחרונות, זה משטרת ישראל.

רוני אלשייך: אני לא מכיר גורם אחר שמתחרה איתנו בעומק המהפכה ובעוצמת המהפכה.

רוני אלשייך: אני רוצה לעשות סדר בדברים.

רוני אלשייך: האם יכולנו לעשות כל מה שרצינו?

רוני אלשייך: רחוק מאוד ממה שרצינו, ממה שביקשנו ואני עוד יותר חרד לעתיד מאיך שזה נראה כרגע, מבחינת תקצוב לשנים הבאות.

רוני אלשייך: אבל נתחיל ונעשה סדר.

רוני אלשייך: ראשית, אם אני מסתכל על הדגשים של משטרת ישראל בכל מה שקשור למשאבים, זה הגורם שקיבל הכי הרבה משאבים בכל ההתעצמות של משטרת ישראל.

רוני אלשייך: אף אחד לא מתחרה בו.

משאבים הם: אנחנו בודקים את עצמנו האם בצור באהר קוראים לנו במקרי אלימות במשפחה כן או לא.

משאבים הם: ככה אנחנו בודקים את עצמנו.

משאבים הם: ולא רק הם.

משאבים הם: אנחנו צריכים להיות מגיבים ראשונים בשער שכם בצורה אפקטיבית.

משאבים הם: התוכנית הבאה זה נושא התנועה - - -

איימן עודה: כבוד המפכ"ל, שם אתם - - -

שלי יחימוביץ': איימן, רגע.

שלי יחימוביץ': הוא רק התחיל.

איימן עודה: זה חשוב.

איימן עודה: שם אתם כובשים.

איימן עודה: אני מדבר על הערבים בישראל: על הגליל, על המשולש, על הנגב.

איימן עודה: תדבר על הערבים בישראל בבקשה כי זה חשוב לנו.

רוני אלשייך: הפרדתי בין התוכניות כדי שיובן מה עוד מתחרה על אותם משאבים.

שלי יחימוביץ': הוא עונה לשאלה שלי עכשיו.

רוני אלשייך: מה עוד עונה לעוגת המשאבים.

רוני אלשייך: גם התנועה זה אחד מהגורמים המשמעותיים שקיבלו משאבים ואחרונים זה כל מה שקשור בסיור רגלי שהוא גם סיור מיוחד, סיור ממנוע שאתם רואים על אופניים חשמליים, סגווי, שוטרים ברגל.

רוני אלשייך: זו תוכנית שעומדת בפני עצמה.

רוני אלשייך: הכי גדולה זו התוכנית "נטו למגזר הערבי", זו התוכנית הכי גדולה מבחינת המשאבים וכך היה צריך להיות.

רוני אלשייך: כמובן, יש תוכניות מהותיות, רפורמות וכולי ששוזרות את כל הדברים האלה גם יחד.

רוני אלשייך: אני רוצה להתחיל מהרפורמה שבעיניי היא הכי חשובה והכי מרכזית שעסקנו בה כמשיקה גם לתחום הערכים ולהרבה מאוד נושאים וזאת רפורמת האמון: אסטרטגיות מניעה ומיקוד נוהלי.

רוני אלשייך: תכף אגיד בכמה משפטים מהי הרפורמה הזו.

רוני אלשייך: לפני שיצאנו לדרך במגזר הערבי היה לנו חשוב מאוד לקבל עין חיצונית שתלמד את הרפורמה הזאת של האמון ותשאל מחקרית אקדמית האם היא מתאימה ליישום במגזר הערבי או שיהיו לנו שם חסמים והיא לא תעבוד.

רוני אלשייך: אני רוצה להקדים את המאוחר ולהקריא את מה שכותב ראש המכון לקרימינולוגיה באוניברסיטה העברית במסקנות של המחקר: "תוכנית אמון בחברה הערבית בישראל היא אבן דרך ביכולת המשטרה להציע שיטור יעיל ואפקטיבי בערים ובכפרים.

רוני אלשייך: פילוסופיית השיטור המנחה את התוכנית המשטרתית מכירה בשונות של כל קהילה ונותנת פתח ארגוני להתמודדות עם פרופיל הפשיעה בחברה הערבית, שלא ניתן עד היום.

רוני אלשייך: ".

לציטוט הבא: כך כותב.

לציטוט הבא: אלה ציטוטים מתוך הדוח המחקרי של המכון לקרימינולוגיה בעקבות זה שהיה חשוב לנו להבין שלפני שאנחנו משקיעים את כל המשאבים, האם מעבירים אותם דרך אותה פילוסופיה של אמון ואני רוצה להסביר מהי, מה הדבר הזה שנקרא פילוסופיית האמון.

לציטוט הבא: אחד, היא מבחינה בין שיטור קלאסי לשיטור גבוה.

לציטוט הבא: זה נחמד מאוד להגיד משטרה אוכפת חוק.

לציטוט הבא: החלק הגדול שהמשטרה צריכה לעשות זה לטפל בנורמת הציות לחוק ולעשות את זה תוך שונות בין אוכלוסייה לאוכלוסייה.

לציטוט הבא: אם ניכנס ונתייחס כאל עבריין לכל מי שיורה בחתונה, אנחנו נמלא את בתי הכלא באזרחים שאין לנו עניין שיישבו בכלא.

לציטוט הבא: האם זה אומר שאנחנו משלימים עם הנורמה של ירי בחתונות?

לציטוט הבא: התשובה היא לא.

לציטוט הבא: ועכשיו איך פותרים את הבעיה.

לציטוט הבא: כאן צריכים שותפויות ופעילות של שיטור באוריינטציה קהילתית שמתייחסת לשונות מפני שאם מישהו יירה בשטח בנוי בראשון לציון, אז אולי כן נתייחס אליו כאל עבריין.

לציטוט הבא: סביר להניח שהוא עבריין.

שלי יחימוביץ': או בטייבה.

רוני אלשייך: לא.

רוני אלשייך: בכוונה לא.

רוני אלשייך: מי שיורה בשטח בנוי הוא לא בהכרח – שוב אני אומר, צריך להיזהר פה.

רוני אלשייך: אנחנו מבחינים בין העבריינות בחברה הערבית ויש כזו, ויש גם אזרחים שאינם חפים מפשע שנהרגו בתוך המספרים האלה שצוינו פה כי אלה סכסוכים בין עבריינים.

רוני אלשייך: אנחנו מפרידים בין זה, שזה נטו מחויבות המשטרה לפתור את הבעיה, אנחנו לא מבקשים שותפויות כדי לטפל בארגוני הפשיעה, ובין שינוי נורמת הציות לחוק.

רוני אלשייך: מה לעשות, בכל רחבי מדינת ישראל, רפורמת האמון הוכיחה את זה, יש לנו פערים בנורמת הציות לחוק.

רוני אלשייך: הם שונים בין קהילה לקהילה, בין אזור לאזור במדינת ישראל ואנחנו מקדשים את השונות הזאת כדי שבכל מקום, עם שותפויות עם הקהילה, עם מעין מבוגר אחראי שרותם את כולם יחד לעשות שינוי שמשפר את נורמת הציות לחוק בכל אתר ואתר.

רוני אלשייך: אנחנו חייבים את השונות הזאת.

רוני אלשייך: אנחנו לא יכולים להתייחס לכל מי שעובר על החוק כאל עבריין כי זה בסופו של דבר זה לא ערכי וזה לא מוביל אותנו למקום הנכון, גם אם הנורמה היא פסולה לחלוטין.

רוני אלשייך: מי שמכריז על עצמו עבריין, מייחס את עצמו לחברה עבריינית ולצורך העניין לא מתבייש להיות עבריין, הוא יקבל טיפול של עבריין.

רוני אלשייך: האבחנה הזו היא אבחנה מאוד חשובה.

רוני אלשייך: אני לא אכנס לכל הרזולוציות שלה, אבל זה אומר שאנחנו עוסקים הרבה מאוד במניעה.

רוני אלשייך: לא רק מניעה נקודתית באזורים מוכים של עבירה ספציפית, אלא גם במניעה שעניינה הרבה יותר לעומק: בגן הילדים, בבית הספר, בתנועת נוער.

רוני אלשייך: היו רבים שזלזלו או גיחכו כאשר משטרת ישראל הקימה את הפיילוט הראשון שלה של תנועת נוער בחמש תחנות משטרה.

רוני אלשייך: אני מזמין את כולם לבקר ברהט ולפגוש את חברי תנועת הנוער "שחקים", תושבי רהט ולשמוע מה הם אומרים.

רוני אלשייך: הם לא משמר שכונה, הם לא משמר אזרחי.

רוני אלשייך: הם נוער שעוזר לחזק את נורמת הציות לחוק.

רוני אלשייך: הם בני נוער שרוצים לשנות מבפנים ולתקן את הנורמות הפסולות.

רוני אלשייך: הם בני נוער שיודעים לעצור את האלימות בסביבתם בלי להיות שוטר באופן פורמלי כי הם קיבלו העצמה והבנה כמה חשוב שהאזרחים ייקחו על עצמם אחריות לשנות את סביבתם והם העלו את הרמה של בין אדם לחברו בסביבתם.

רוני אלשייך: היו לנו חמש תחנות משטרה – אנחנו יוצאים לעוד 30 תחנות משטרה בשנה הקרובה, בתוכן גם תחנות משטרה במגזר הערבי ואנחנו מרחיבים את הטיפול כי התנסינו בשנה שעברה בכל מיני סוגי אוכלוסייה ברעננה, הוד השרון, קריית גת, באר שבע, רהט.

רוני אלשייך: אתם לבד מבינים שניסינו לגעת בכל מיני סוגי אוכלוסיות וללמוד את העניין ואנחנו יוצאים לדרך עם 30 תחנות משטרה, כולל במגזר הערבי.

רוני אלשייך: זה סוג הדברים שמייצרים שינוי.

רוני אלשייך: אני אתן דוגמה איך מחוללים שינוי מהיר בחתונות מבלי לעצור מאות אנשים.

רוני אלשייך: מי שיבדוק כמה ירי בחתונות היה בשנה האחרונה, למרות שכל אירוע תופס, כמובן כותרות, תבדקו את המספרים - - -

שלי יחימוביץ': תן לנו את המספרים.

רוני אלשייך: בשבועות האחרונים, תקנו אותי אם אני טועה, בכל הדרום, ביקשתי לבדוק אם היה אירוע ירי בחתונה בשבועות האחרונים – אפילו לא אירוע אחד.

רוני אלשייך: אפילו לא אחד.

רוני אלשייך: מדוע?

רוני אלשייך: אני אסביר - - -

עאידה תומא סלימאן: לא היה אחד שידעת עליו.

רוני אלשייך: לא, לא, סליחה.

רוני אלשייך: אנחנו יודעים על כל חתונה.

רוני אלשייך: גברתי, אנחנו קרובים לשטח טוב ממך בעניין הזה.

רוני אלשייך: אנחנו יודעים על כל חתונה.

רוני אלשייך: אנחנו יושבים עם האנשים, עם החתן, ועושים התחייבות שאין ירי בחתונה.

רוני אלשייך: השייח'ים במודל הזה לא מוכנים לבוא לחתונה – זה חלק מהשינוי – אנחנו לא מוכנים לבוא לחתונה אם יש ירי.

רוני אלשייך: בסופו של דבר, אם בכל זאת יש ירי, כולם מבינים שהמשטרה תיכנס ותפריע לחתונה ותטפל.

רוני אלשייך: זה מייצר שינוי תרבותי כי אנחנו רוצים לשנות את הנורמה הזאת.

רוני אלשייך: זו נורמה פסולה.

רוני אלשייך: זו נורמה שהיא כמובן מסוכנת, היא כמובן משדרת לכולם שאמל"ח זה דבר לגיטימי, שזה חלק מאיזה נושא תרבותי או מעמדי וכולי.

רוני אלשייך: אם רוצים לשנות את זה כדי שהאמל"ח הזה לא ירה בסיטואציות אחרות, זה חלק מהשינוי.

רוני אלשייך: אני עומד על הדבר הזה כדי להסביר שאם היינו נוקטים בשיטה שהיא נטו אכיפה מהבוקר עד הלילה, היינו נתפסים כגורם שבא להפריע לחברה ולא לתקן את החברה.

רוני אלשייך: אנחנו כמשטרה, ברפורמה הזאת, ככה אנחנו פועלים בראשון לציון, שלא תתבלבלו ובאותה תפיסה אנחנו פועלים בצור באהר ובאותה תפיסה, עם השונות, אנחנו פועלים בבני ברק ובכל מקום אתגרים אחרים.

שלי יחימוביץ': בסדר, שם אין ירי בחתונות.

רוני אלשייך: אבל שם יש דברים אחרים, לצערי, שצריך לתקן אותם.

רוני אלשייך: ונורמות פסולות קיימות לא רק בחברה הערבית.

רוני אלשייך: יש לנו נורמות פסולות בחברה היהודית.

רוני אלשייך: בגוונים השונים של הקהילות יש נורמות שונות שהן פסולות.

רוני אלשייך: בכל מקום אנחנו צריכים לכוון את עצמנו לתקן את מה שצריך לתקן.

רוני אלשייך: אני רוצה להתקדם.

רוני אלשייך: כשאנחנו אומרים "שיטור מוכוון קהילה", מה זה אומר?

רוני אלשייך: זה אומר שאנחנו שואלים את האזרחים בסקר – הסקר שלנו כולל 26,000 איש – אנחנו שואלים את האזרחים בסקר: מה מטריד אתכם?

רוני אלשייך: מה הכי כואב לכם?

רוני אלשייך: באיזה סדר עדיפות?

רוני אלשייך: לא ברמה ארצית, ברמה של תחנת משטרה כדי שמפקד תחנת משטרה יקום בבוקר לפתור את הבעיות של תחנת המשטרה, של האזרחים בתחנה שלו.

רוני אלשייך: כאשר אזרחים מסמנים מה סדר העדיפות של מה שכואב להם, אנחנו פועלים בפעילות היזומה שלנו בממוקד אל מול מה שהכי מטריד את האזרחים ומנתבים את המשאבים שלנו.

רוני אלשייך: מטבע הדברים, תוכניות העבודה במגזר הערבי שונות מאשר תוכנית העבודה - - -

שלי יחימוביץ': מה מטריד את הציבור הערבי?

רוני אלשייך: ירי מטריד מאוד.

רוני אלשייך: בריונות - - -

שלי יחימוביץ': הם עונים שזה מטריד אותם מאוד?

רוני אלשייך: הם עונים, כן.

רוני אלשייך: בריונות בעיקר.

רוני אלשייך: הם אפילו שמים את הבריונות לפני הירי.

רוני אלשייך: בריונות: אנשים נדרסים, אנשים נפגעים ממכוניות שהורדו מהכביש, ממכוניות לא חוקיות, מטרקטורונים, מאופנועים.

רוני אלשייך: זה מטריד אותם.

רוני אלשייך: זה נכון, זה הורג גם בכבישים הראשיים, אבל זה הורג בתוך הכפרים בצורה הרבה יותר משמעותית.

רוני אלשייך: בסופו של דבר, אם נסתכל על האכיפה שלנו במגזר הערבי בתחום תאונות הדרכים, יש לנו אכיפה מוגברת.

רוני אלשייך: יש לנו תוצאות מדהימות שם.

שלי יחימוביץ': תן לנו את התוצאות.

שלי יחימוביץ': בוא נדבר בנתונים.

רוני אלשייך: נדבר על תאונות דרכים בנתונים.

רוני אלשייך: נמצא פה מול העיניים שלי - - -

מירב בן ארי: אתמול, בוועדת הכלכלה אמרו שבמגזר הערבי, תאונות הדרכים - - -

יוסף ג'בארין: עד עכשיו לא התייחסת, כבוד המפכ"ל - - - עד עכשיו זה - - -

רוני אלשייך: אני אתייחס לכול - - -

יוסף ג'בארין: חבל על הזמן, בוא ניכנס לסוגיה - - - אנשים נרצחים, זה לא תאונות דרכים וזה לא ירי בחתונות.

יוסף ג'בארין: תיגש לנושא - - - חבל על הזמן.

עאידה תומא סלימאן: תתייחס לפענוח הרציחות, תתייחס לאיפה נמצאים הרוצחים - - -

רוני אלשייך: ידידיי, משטרה זה משהו קצת יותר מורכב שאיך שאתם תופסים אותו.

מירב בן ארי: אני חייבת להגיד לך שאני מקבלת פה תגובות מחברים שגרים ממש קרוב לג'יסר.

מירב בן ארי: אמרתי להם שהמפכ"ל אומר שהירי נפסק, אז הוא כותב פה: כנראה המחסניות של אתמול בלילה הסתיימו, גם ירי אוטומטי וגם ירי באקדחים.

רוני אלשייך: אני יכול להעלות את נתוני הירי בג'יסר א-זרקא?

עאידה תומא סלימאן: מה זה נתונים?

עאידה תומא סלימאן: הנתונים שלך זה מה שמגיע אליך.

עאידה תומא סלימאן: אנחנו מדברים על נתוני השטח, לא על מה שאתם רושמים בדוחות - - - אנשים נמאס להם כבר - - -

מירב בן ארי: אתה לא יכול להגיד דברים - - - שכנים מדווחים - - -

שלי יחימוביץ': חברות וחברים, הבנתי, שמעתי אתכם.

שלי יחימוביץ': אני מבקשת, המפכ"ל, להצטרף לבקשה של חבריי כאן ולהתמקד באמת בסוגיות הקשות שעומדות על הפרק ולתת תשובות גם למה שנטען בדוח במבקר וגם לא לדבר רק על ירי בחתונות ועל תאונות דרכים אלא על הפשיעה בהיקפים העצומים שתוארו כאן על קצה המזלג.

שלי יחימוביץ': חברים, אני מבקשת שקט.

רוני אלשייך: אני אתן שיעור קצר במשטרה.

רוני אלשייך: אנשים פה מסתכלים וזורקים כותרות אוויר: שמעתי, דיברתי עם ההוא בלילה.

רוני אלשייך: ידידיי, הוקמה נקודת משטרה בג'יסר א-זרקא - - -

שלי יחימוביץ': הייתי בחתונה בשבוע שעבר בג'יסר א-זרקא ולא נורתה אף ירייה.

עאידה תומא סלימאן: בגללך.

שלי יחימוביץ': אולי בגללי.

רוני אלשייך: רבותיי, הוקמה נקודת משטרה.

רוני אלשייך: התוכנית היא כמובן להפוך אותה לתחנה.

רוני אלשייך: היא אחת מנקודות המשטרה שמיועדות להיות תחנה ולראשונה יושבים בתוך ג'יסר א-זרקא כי כך רוצים לבנות תחנות משטרה.

רוני אלשייך: פערי הדיווח במגזר הערבי קיימים בוודאי.

רוני אלשייך: פערי הדיווח במגזר היהודי גם קיימים.

רוני אלשייך: לעולם פשיעה היא פשיעה מדווחת.

רוני אלשייך: אנחנו לא מדברים על פשיעה לא מדווחת.

רוני אלשייך: עם זאת, אנחנו מודדים את זה בסקרים שלנו.

רוני אלשייך: כלומר, אנחנו שואלים כל אזרח לכמה עבירות נחשפת וכמה עבירות דיווחת, כדי לראות האם יש לנו עלייה או ירידה בדיווח, האם יש לנו עלייה או ירידה בעבירות ולא רק על פי נתוני המשטרה.

רוני אלשייך: התשובה היא רוחבית בכל הסקר של כל תחנות המשטרה.

רוני אלשייך: יש לנו ירידה בהיחשפות לעבירות ועלייה בדיווח בכל הארץ.

רוני אלשייך: תכף תראו את נתוני המגזר הערבי ותראו מה חושבים במגזר הערבי כי יש הרבה שיפור בשירותי המשטרה בכל רחבי הארץ, אבל השיפור במגזר הערבי ניכר בעיני האזרחים יותר מאשר בכל המגזרים האחרים.

רוני אלשייך: נשאלתי על ג'יסר א-זרקא, יש לנו נתונים.

רוני אלשייך: אתם רואים נתונים, אני לא זוכר את התאריך אבל אני מניח שזה מהימים האחרונים מפני שכל הזמן זה משתנה.

רוני אלשייך: בגרף שנמצא למעלה אתם רואים מסך און ליין שנמצא אצל מפקד התחנה מול ירי בג'יסר א-זרקא.

רוני אלשייך: הוא רואה בכל רגע נתון כמה אירועי ירי - - -

שלי יחימוביץ': אגב, למה דווקא ג'יסר א-זרקא?

רוני אלשייך: כי נשאלתי על ג'יסר א-זרקא.

מירב בן ארי: הוא אמר שהופסק הירי בחתונות - -

רוני אלשייך: קודם כל, אמרתי בדרום.

מירב בן ארי: - - ולאור העובדה שיש לי חברים שגרים וסובלים כבר שנים מהירי, אז שאלתי אותו:

מירב בן ארי: איך אתה אומר שאין ירי בחתונות אם אתמול בלילה הירי - - -

שלי יחימוביץ': חברת הכנסת בן ארי, פעם שלישית שאת מתפרצת.

שלי יחימוביץ': יש פה המון אנשים שרוצים לדבר, תני להם.

מירב בן ארי: אין בעיה.

מירב בן ארי: אבל הוא אומר דברים, אז ביקשתי שיגיד לי מתי ייפסק הירי בחתונות.

מירב בן ארי: מאוד פשוט.

מירב בן ארי: דבר לגיטימי.

רוני אלשייך: אני אשמח גם לדעת מתי ייפסקו תאונות הדרכים, אשמח גם לדעת מתי ייפסקו התפרצויות לדירה, אשמח לדעת מתי - - -

מירב בן ארי: אמרת פשוט שאין.

רוני אלשייך: לא - - -

שלי יחימוביץ': מירב, אני מבקשת.

שלי יחימוביץ': תראי כמה חברי כנסת יש פה.

מירב בן ארי: אין בעיה.

מירב בן ארי: הם מסכימים איתי, דרך אגב.

שלי יחימוביץ': מה זה משנה?

סעיד אלחרומי: עד עכשיו לא נכנסנו לסוגיה העיקרית של כלי נשק ושל פשע מאורגן.

סעיד אלחרומי: אנחנו מסתובבים סביב העניין העיקרי, לצערי הרב, כבר חצי שעה.

רוני אלשייך: בבקשה, אני אגיד לכם דבר דבור על אופניו אבל אתם לא נותנים לי לענות.

רוני אלשייך: ראשית, אם היית מקשיבה לי – אמרתי בדרום.

רוני אלשייך: כי הדרום תפס כותרות ואמרו שאין דין ואין דיין.

רוני אלשייך: זה מה שאמרתי.

רוני אלשייך: עכשיו אני חוזר לג'יסר א-זרקא כי זה מה שרצית לשמוע.

רוני אלשייך: לעולם, כאשר אנחנו נכנסים עם תחנת משטרה או אפילו עם נקודת משטרה לשטח, ראשית יש עלייה.

רוני אלשייך: מדוע?

רוני אלשייך: יש פערי דיווח ועכשיו המשטרה נמצאת שם ועכשיו יש עלייה בדיווחים ולעולם תהיה עלייה.

רוני אלשייך: לאחר פעילות של תקופה של תחנת המשטרה, אנחנו רואים את הירידה.

רוני אלשייך: אפשר לראות את הגרף הזה מאוד בולט בג'יסר א-זרקא.

רוני אלשייך: אפשר לראות שהיעד של התחנה הוא להוריד 30% מהירי בג'יסר א-זרקא עד לימים האחרונים, הנתון הזה הוא השוואתי לאותו תאריך – זה און ליין – בכל שנה.

שלי יחימוביץ': מה אנחנו רואים בו?

רוני אלשייך: אנחנו רואים ירידה של 55% ביחס ל-2017.

רוני אלשייך: אנחנו רואים שבשנת 2017 הייתה עלייה ביחס ל-2018.

רוני אלשייך: אומנם עלייה קטנה, אבל זו עלייה בדיווח.

רוני אלשייך: סביר להניח שכשאנחנו לא יושבים בתוך תא שטח, אנחנו לא מקבלים את כל העדכונים, גם התחנה לא שומעת את הירי.

יוסף חיים שפירא: יכול להיות שהייתה ירידה בחתונות – זה מדאיג עוד יותר.

רוני אלשייך: יכול להיות.

רוני אלשייך: אגב, יש בעיה, אם אתה שואל אותי, יש בעיה מפני שברוב המגזר הערבי אין אולמות חתונה, את זה לא המשטרה תבנה.

רוני אלשייך: גם זה מייצר בעיות.

רוני אלשייך: אני שם את זה כרגע בצד.

רוני אלשייך: בשורה התחתונה אפשר לראות איך זה עובד.

רוני אלשייך: אנחנו עוד לא בכל המגזר הערבי עם תחנות משטרה, לא כל התוכנית יושמה.

רוני אלשייך: מי שחושב שבשנייה אחת פותרים את כל הבעיות, יש לי חדשות בשבילו.

רוני אלשייך: בסופו של דבר, כשנכנסים לתוך תא שטח מסוים, לעולם אנחנו רואים עלייה כי מתחילים לדווח לנו ואחר כך ירידה מפני שיש פחות אירועים.

רוני אלשייך: פה מדובר על כל אירועי הירי, לא מדובר על ירי בחתונות.

שלי יחימוביץ': אבל מה לגבי פשיעה - - -

איימן עודה: כבוד המפכ"ל, אני אעזור לך, אנחנו נעזור לכולנו.

איימן עודה: אלה שני הנושאים: הפשע המאורגן והנשק הבלתי מורשה.

איימן עודה: אלה הם שני הדברים.

רוני אלשייך: מצוין.

רוני אלשייך: עכשיו אני אענה לך.

רוני אלשייך: נשאלתי על פשע מאורגן ואני שמח לענות על השאלה הזאת.

רוני אלשייך: האם אתם זוכרים ב-20 השנים האחרונות עד מדינה מהמגזר הערבי?

קריאה: כן.

רוני אלשייך: אתם זוכרים.

רוני אלשייך: אחד היה עכשיו עד מדינה במגזר הערבי לראשונה.

רוני אלשייך: עד המדינה הזה פירק ארגון פשיעה שלם בתוך המגזר הערבי.

רוני אלשייך: כן.

רוני אלשייך: אנחנו מצליחים לעשות את זה - - -

איימן עודה: בגלל שהוא רצח יהודים.

איימן עודה: זה כל הסיפור.

איימן עודה: זה בדיוק כל הסיפור.

איימן עודה: בגלל שהוא רצח יהודי – זה כל הסיפור.

רוני אלשייך: סליחה, זה ארגון פשיעה שפועל בתוך המגזר הערבי - - -

איימן עודה: בגלל שהוא הגיע ליהודים, זה כל הסיפור.

שלי יחימוביץ': איימן, אתה אומר את זה בפעם השלישית.

שלי יחימוביץ': שמענו בפעם הראשונה.

שלי יחימוביץ': תודה.

איימן עודה: בשביל שיפנימו כולם.

שלי יחימוביץ': גם אני התייחסתי לזה.

מירב בן ארי: הפנמנו.

שלי יחימוביץ': אמרתי בפירוש שכשזה מכוון לאוכלוסייה יהודית, יש יד קשה.

שלי יחימוביץ': את זה אנחנו יודעים, זה obvious.

רוני אלשייך: מדובר בארגון פשיעה שחבריו מתוך המגזר הערבי, שהשפיעו והפעילו אלימות בתוך המגזר הערבי.

רוני אלשייך: עד לרגע זה אנשים עדיין באימה, הם לא יודעים כמובן מה יש לנו ועד כמה נצליח להחזיק אותם בכלא, אבל יש כתבי אישום חמורים מאוד שיהיו לחבורה הזו והם יישארו הרבה שנים בכלא.

רוני אלשייך: זה הישג משמעותי מאוד.

רוני אלשייך: מי שמכיר קצת משטרה, לא מפרקים ארגון פשיעה ביום אחד.

רוני אלשייך: זה תהליך כבד, תהליך של איסוף ראיות במשך חודשים ושנים.

רוני אלשייך: ההישגים שלנו במגזר הערבי נחשבים מהירים ביותר בתחום הזה.

רוני אלשייך: אני מסכים איתך שלאורך השנים היה פער.

רוני אלשייך: היו הצלחות משמעותיות מאוד של משטרת ישראל מול ארגוני הפשיעה במגזר היהודי, ולוואקום הזה נכנסו ארגוני פשיעה או כנופיות מהמגזר הערבי.

רוני אלשייך: עכשיו היה צריך להיכנס לתוך האירוע הזה, לבנות כלים, לחזק את המודיעין ולהגיע לתוצאות – הן באות התוצאות האלה.

רוני אלשייך: לכן אפשר לראות את התוצאות גם בכמות אירועי הרצח, כולל במגזר הערבי – שים פה את השקף של אירועי הרצח, אני חושב שהוא חשוב.

עאידה תומא סלימאן: יש ירידה.

שלי יחימוביץ': יש ירידה?

עאידה תומא סלימאן: בשנה הזאת.

רוני אלשייך: בוודאי שיש.

שלי יחימוביץ': תן לנו את הנתונים על ירידה ברציחות במגזר.

עאידה תומא סלימאן: זה עלול להיות גם אקראי.

רוני אלשייך: הכול עלול להיות אקראי.

רוני אלשייך: מה שמתאים – אקראי.

רוני אלשייך: מה שלא מתאים, לא אקראי - - -

שלי יחימוביץ': אבל אם הייתה עלייה, אז היינו - - -

עאידה תומא סלימאן: אמרתי שאינדיקטור של שנה אחת זה לא מספיק בכלל.

עאידה תומא סלימאן: אפילו מבחינה מחקרית - - - זה טוב, אבל - - -

רוני אלשייך: אני מסכים עם זה.

רוני אלשייך: נתוני הירי והאלימות האחרת, בגלל המספר, לא בגלל שזה שנה אחת אלא בגלל שמדובר במספרים גדולים, אז התוקף כמובן הוא הרבה יותר גבהו מאשר מדובר ברצח.

רוני אלשייך: מצבנו במדינת ישראל הוא מהטובים שאני מכיר במדינות הדמוקרטיות.

שלי יחימוביץ': המגזר הערבי.

שלי יחימוביץ': מספרים.

רוני אלשייך: רק רגע.

רוני אלשייך: ולכן המספרים הם קטנים, כולל במגזר הערבי.

רוני אלשייך: כשאנחנו מסתכלים על המגזר הערבי, הכי מעניין לראות זה אם אחוז הרצח, חוץ מזה שיש ירידה ברצח בכלל במדינת ישראל, האם האחוז שמהווה את החלק של המגזר הערבי בירידה, כן או לא.

רוני אלשייך: התשובה היא כן.

רוני אלשייך: האם זה נעלם?

רוני אלשייך: התשובה היא לא.

רוני אלשייך: זה תהליך עמוק.

רוני אלשייך: חלק ממנו מדובר בסכסוכים בין עבריינים.

רוני אלשייך: חלק לא מבוטל ממנו - - -

שלי יחימוביץ': תן לנו מספרים.

יעל גרמן: רק רגע, אדוני המפכ"ל - - -

רוני אלשייך: אני מבקש לדבר ברצף ואחר כך תשאלו שאלות.

יעל גרמן: רק לגבי הנתונים.

יעל גרמן: 2018 זה רק 9 חודשים.

רוני אלשייך: הכול מנורמל השוואתי.

יעל גרמן: גם 2017 זה רק 9 חודשים?

עבד אל חכים חאג' יחיא: כמה היה ב-2017?

ג'אמל חכרוש: 67.

רוני אלשייך: תסתכלו על זה.

רוני אלשייך: ידידיי, זה מפריע.

שלי יחימוביץ': חברים, אני מבקשת שקט.

שלי יחימוביץ': בקרוב יסיים המפכ"ל את דבריו ואתם ותוכלו לשאול שאלות.

שלי יחימוביץ': אם זה יימשך ככה, זה לא ייגמר לעולם.

שלי יחימוביץ': הוא מדבר ואחרי זה אתם תשאלו והוא יענה לכם.

עאידה תומא סלימאן: אפשר לשמוע מה הם עושים?

עאידה תומא סלימאן: לא תמונת מצב, אלא מה - - -

רוני אלשייך: לפני רגע סיפרתי מה עושים – ביקשתם תמונת מצב.

רוני אלשייך: עברתי לתמונת מצב – שואלים מה עושים.

רוני אלשייך: אני אענה על כל השאלות, רק תנו את הזמן.

רוני אלשייך: באותם סקרים אנחנו שואלים האם חל שיפור בתפקוד המשטרה באזור המגורים.

רוני אלשייך: תסתכלו על הסקר של 2017.

רוני אלשייך: באוכלוסייה הכללית, 21% מזהים שיפור.

רוני אלשייך: במגזר הערבי, 32% מזהים שיפור ולא בכדי: כמות המשאבים שהשקענו, הקשר שהשקענו במגזר הערבי ביחס למגזר היהודי, בגדול של השינוי, הגם שהפער הוא עדיין עצום, אי אפשר להתווכח על הכמות.

רוני אלשייך: עדיין, שימו לב, 74% מהיהודים חשים ביטחון אישי ועדיין רק 58% מהערבים חשים ביטחון אישי.

רוני אלשייך: הפער הוא גדול כי איש לא מתעלם ממנו.

רוני אלשייך: אני רק מסביר, התהליכים האלה לא קורים ביום אחד.

רוני אלשייך: התוכנית, מבחינתנו, בראשיתה.

רוני אלשייך: אם אני מסתכל על מה שעשינו מבחינת התחנות, הנתונים של התחנות - - -

מסעוד גנאים: אפשר לקבל את הנתונים האלה?

רוני אלשייך: תפנה אלינו ותקבל את כל הנתונים שאתה רוצה.

שלי יחימוביץ': אנחנו נבקש מהמפכ"ל את המצגת שלו ונחלק אותה לכל חברי הכנסת.

רוני אלשייך: אם אנחנו מסתכלים למשל על הנגשת שירותי משטרה בחברה הערבית, שימו לב, התוכנית מדברת על 20 תחנות משטרה.

רוני אלשייך: עד 2020, שזה היה החומש, 9 תחנות משטרה חדשות היו מתוכננות לקום.

רוני אלשייך: מה שביצענו ב-2018-2017 – לצערי, במרץ 2018 כבר קוצצה התוכנית ולמרות זאת - - -

שלי יחימוביץ': מה זאת אומרת?

רוני אלשייך: זאת אומרת שתקציב 2018-2017 עודכן עם סיכום תקציב 2019 והוא קוצץ.

רוני אלשייך: למגזר הערבי קוצץ במאות מיליונים.

מירב בן ארי: מה זה קוצץ?

רוני אלשייך: ביקשנו תוכנית חומש שתהיה לחמש שנים.

רוני אלשייך: בסוף קיבלנו תוכנית לשש שנים בהחלטת ממשלה בתקצוב, בינתיים, לשנים 2018-2017 אבל עם איזה מין חזון שמופיע בהחלטת ממשלה.

רוני אלשייך: בפועל, תקציב 2018-2017 קוצץ בצורה דרמטית במרץ 2018 עם הסיכום התקציבי של 2019 ומאיים על מה שאני מציג פה כאמור לקרות.

שלי יחימוביץ': קוצץ גם על 2018-2017?

רוני אלשייך: קוצץ גם ל-2018.

שלי יחימוביץ': קוצץ מ-2018 במסגרת הקיצוץ הרוחבי?

רוני אלשייך: לא.

שלי יחימוביץ': פשוט הפחיתו לכם בתקציב?

רוני אלשייך: חוץ מהקיצוץ הרוחבי הוא קוצץ מפני שעודכן תקציב 2019 גם בהתייחס ל-2018.

רוני אלשייך: בסופו של דבר זה לא דבר שאנחנו שולטים בו.

רוני אלשייך: מעבר לקיץ הרוחבי שהתמודדנו איתו יפה, קוצץ התקציב של 2018 ביחס למה שהיה אמור להינתן עד לסוף השנה - -

שלי יחימוביץ': לתוכנית - - -

רוני אלשייך: לכל התוכניות - - -

עאידה תומא סלימאן: - - - 250 מיליון?

שלי יחימוביץ': אני מדברת ספציפית על התוכנית למגזר הערבי שאתה אומר שהיא קיבלה את העדיפות הגבוהה ביותר מכל הנושאים של המשטרה ושם יש קיצוץ משמעותי ביותר בתקציב?

רוני אלשייך: נכון מאוד.

שלי יחימוביץ': אתה יכול לומר לנו באיזה שעור?

רוני אלשייך: מאות מיליונים.

רוני אלשייך: אני לא רוצה לשלוף – אנחנו נביא נתון מדויק.

עאידה תומא סלימאן: ידוע לנו שהתקציב השנתי מהתוכנית הזו הוא 250 מיליון למשטרה.

עאידה תומא סלימאן: ככה בזמנו הצהירו.

רוני אלשייך: לא, לא.

שלי יחימוביץ': אז בוא תן לנו מספרים.

עבד אל חכים חאג' יחיא: - - - 922 יש בתקציב - - -

שלי יחימוביץ': חברים, המפכ"ל אמר פה דבר מאוד חמור ומדאיג.

שלי יחימוביץ': דיברנו גבוהה גבוהה על תוכנית חומש ודובר גם על תוצאות בשטח ואני מוכנה לייחס את זה לעבודת המשטרה ולא להגיד שהכול מקרי כי אם זה היה מחמיר אז לא היינו שזה מקרי, היינו מאשימים אותם.

שלי יחימוביץ': אותה תוכנית שהמפכ"ל עצמו אומר שהיא נושאת פרי והיא תוכנית לטווח ארוך, מקוצצת בצורה דרמטית ביותר תקציבית ולדבר הזה יש משמעות אחת: זה אומר שלא יהיו תחנות המשטרה שמחכים להן ולא תהיה תוספת שוטרים מוסלמים שמחכים לה.

שלי יחימוביץ': אנחנו תקועים בעצם.

רוני אלשייך: יותר מטריד אותנו זה מה שקורה הלאה כי אנחנו לא רואים את ההמשך אחרי 2019 ל-2020, 2021 וכולי.

רוני אלשייך: עשינו מעט תיקונים, דהיינו אחרי הקיצוץ, ויסותים ממקורות אחרים כדי להגן על התוכנית הזו מתקציב המשטרה - - -

שלי יחימוביץ': מה אומר השר לביטחון פנים?

שלי יחימוביץ': מה אומר שר האוצר?

רוני אלשייך: זה סיכום בין המשרד לביטחון פנים ובין האוצר.

שלי יחימוביץ': כלומר, השר לביטחון פנים הסכים לקיצוץ הזה בתקציב - - -

רוני אלשייך: בסוף יש סיכום.

רוני אלשייך: זו הממשלה, זה לא השר לביטחון פנים.

רוני אלשייך: הממשלה חתמה על תקציב שהוא יתר קטן ממה שהיה מתוכנן למגזר הערבי.

שלי יחימוביץ': וזה למורת רוחך?

רוני אלשייך: בוודאי.

רוני אלשייך: כי אנחנו עדיין חושבים שהתוכנית שנועדה למגזר הערבי צריכה להיות במלוא העוצמה, כפי שיצאנו בין 2017 ל-2018 עם כל הקשיים שהיו, סטטוטוריקה וכל מיני דברים שהקשו עלינו, אבל הבקענו בכולם.

רוני אלשייך: אפשר לראות פה כמה תחנות הקמנו.

רוני אלשייך: שש תחנות חדשות, שלוש נקודות משטרה שחיזקנו לתחנה וחיזוק תחנות משטרה קיימות כדי לאפשר קשר מוגבר עם המגזר הערבי.

רוני אלשייך: אני רוצה להסביר מה זה אומר.

רוני אלשייך: כאשר יש אירוע במגזר הערבי - - -

טלב אבו עראר: אולי שר הבט"פ רצה להתחשבן איתך על חשבוננו.

רוני אלשייך: סליחה?

רוני אלשייך: אני לא עושה מזה פוליטיקה.

טלב אבו עראר: אולי זה העניין, באמת.

שלי יחימוביץ': נראה לך שככה הוא היה רוצה לפגוע בו, באמצעות פגיעה במגזר הערבי?

שלי יחימוביץ': אני חושבת שיש שיטות קצת יותר מתוחכמות.

רוני אלשייך: אני לא עושה מזה לא פוליטיקה ולא משחקים.

שלי יחימוביץ': הוא לא האריך לו את הכהונה.

שלי יחימוביץ': זה נראה קצת יותר משמעותי מלפגוע בתקצוב של המגזר הערבי.

רוני אלשייך: אני רוצה להסביר את המשמעות.

רוני אלשייך: אם תחנה במגזר היהודי צריכה לתת מענה לפריפריה שלה במגזר הערבי ולוקח לניידת 45 דקות להגיע לזירה, ברור שכשהיא תגיע לזירה היא לא תמצא הרבה ולא תמצא הרבה אנשים ולא הרבה ממצאים, כולנו מבינים את המטריה.

רוני אלשייך: כאשר נמצאים בטווח של 10-7-6-5-4-3 דקות ומגיעים לזירה, המצב אחר.

רוני אלשייך: כאשר האזרח רואה שיוצא כתב אישום – יותר קל להגיע בסוף לזירה ולאסוף ראיות ולהביא כתב אישום – הוא מקבל ביטחון לפנות למשטרה.

רוני אלשייך: זה המעגל.

רוני אלשייך: כולנו מבינים את זה.

רוני אלשייך: זה קורה בכל מקום, לא רק במגזר הערבי.

רוני אלשייך: בסוף, כל אזרח, לפני שהוא פונה למשטרה, שואל את עצמו: כדאי לי או לא כדאי לי.

רוני אלשייך: האם זה יועיל לי או יזיק לי?

רוני אלשייך: זה טבעי לחלוטין.

רוני אלשייך: לכן ככל שהוא מבין שלמשטרה יש פוטנציאל להביא תוצאה, הוא ייקח את הסיכון וידווח למשטרה ולא יחשוש שבסופו של דבר רק יבולע לו כתוצאה מהפנייה למשטרה.

רוני אלשייך: זה תהליך חברתי עמוק שלוקח לו זמן ואנחנו רואים את כל האינדיקטורים כמסמנים שהוא מתקדם מקום הנכון.

מירב בן ארי: אתה יכול להגיד מה זה נקודת משטרה?

רוני אלשייך: נקודת משטרה זו נקודה שאין לה את כל הפונקציות של תחנת משטרה.

רוני אלשייך: בדרך כלל, מה שיהיה בנקודת משטרה זה - - -

שלי יחימוביץ': שני שוטרים.

שלי יחימוביץ': זה מה שיש.

רוני אלשייך: לא.

רוני אלשייך: בדרך כלל, בנקודת משטרה יהיו כ-30 שוטרים, תלוי בפונקציות שהיא ממלאה.

רוני אלשייך: היא בדרך כלל נקודת זינוק לאזור סיור כדי לקרב את זה.

רוני אלשייך: מקום לפנות למשטרה כדי לקבל תלונות ולעשות חקירות ראשוניות.

רוני אלשייך: לא יהיו שם הפונקציות של אח"מ וכל מה שקשור בזה וכמובן - - - שיטור קהילתי - - -

מירב בן ארי: אבל זה ממש מבנה - - -

רוני אלשייך: זה ממש מבנה שיושב ונותן שירותי משטרה.

רוני אלשייך: הנקודה תמיד כפופה לתחנה ולכן היא מעין יד ארוכה של התחנה, אבל היא לא ממלאה פונקציה מלאה.

רוני אלשייך: אני רוצה להשלים משהו ונקודה חשובה מאוד בנושא של המאמץ שלנו לגייס שוטרים מוסלמים.

רוני אלשייך: אני לא יודע את אתם מבינים מה המשמעות של המאמץ הזה, אבל משטרת ישראל לקחה תקציב ובנתה מינהלת ושמה בראשה את האיש היקר הזה, רב-ניצב ג'אמל חכרוש ובנתה כיתות הכנה למועמדים להיות שוטרים כדי לחזק להם את העברית ואת ההכשרה המנטלית מפני שבאופן טבעי הם לא באים מאגונים היררכיים, לא שירתו בצה"ל וקשה להתמודד עם התרבות ואם אתה נופל לתוך מבחנים וגיבוש בתוך המשטרה, הסיכוי שלך נמוך ביותר.

רוני אלשייך: ידענו את זה היסטורית.

רוני אלשייך: זה כולל, כמובן, הרבה מאוד פיקוח כדי להגיע למקום שזה הנתון – תקן אותי, חכרוש, אם אני טועה או מדייק – שאחוז הנפילה בתהליך הגיוס והגיבוש במטרה הוא זהה היום או אפילו באחוז אחד יותר טוב - -

ג'אמל חכרוש: קצת יותר טוב.

רוני אלשייך: - - בין המגזר הערבי למגזר היהודי.

רוני אלשייך: אנחנו עושים את זה בחינם כדי שבאמת למקסם את הסיכוי שנצליח לגייס שוטרים.

רוני אלשייך: המוטיבציה של הצעירים האלה היא עצומה.

רוני אלשייך: המוטיבציה של שוטרים ושוטרות שרוצות לשנות את פני החברה מבפנים היא עצומה.

רוני אלשייך: במקביל לזה בנינו עתודה פיקודית.

רוני אלשייך: אנחנו לא רוצים לשדר שאנחנו רק רוצים שוטרים חוטבי עצים ושואבי מים.

רוני אלשייך: אנחנו רוצים מפקדים.

רוני אלשייך: אנחנו רוצים כאלה עם פוטנציאל שיגיעו למעמד של ג'אמל ולא רק כאלה שהיו בדרגות הנמוכות.

רוני אלשייך: לכן אנחנו בונים עתודה פיקודית.

רוני אלשייך: יש כבר מחזור אחד שיש בו 19, נדמה לי, שוטרים של עתודה פיקודים.

רוני אלשייך: אני פוגש את האנשים האלה וזה פשוט מחמם את הלב: איכותיים עם הכשרה אקדמית ראויה, ברמה גבוהה ביותר, עם מוטיבציה בשמים, שרוצים לפקד במשטרת ישראל ולהביא תוצאות.

שלי יחימוביץ': כמה שוטרים גויסו?

רוני אלשייך: אפשר לראות מה היה ב-2015 – 57.

רוני אלשייך: ב-2016, התחלת התוכנית – 90.

רוני אלשייך: ב-2017 – 165.

רוני אלשייך: היעד ל-2018 הוא 110.

רוני אלשייך: עד חודש ספטמבר גויסו 86.

שלי יחימוביץ': אבל איך תעשו את זה ב-2019 אם כבר אין תקצוב?

רוני אלשייך: אני מאוד מקווה שהדבר הזה ייפתח.

רוני אלשייך: אני, לפחות, רוצה להמשיך ולהעביר את המסר בצורה ברורה ביותר: צריך לחזור לשולחן השרטוט ולתקצב מחדש את תוכניות המגזר הערבי עם התחייבות לשנים 2019, 2020, 2021 כדי לשמור על המומנטום הזה.

רוני אלשייך: אנחנו עדיין רחוקים מאיכות שירותי המשטרה שאנחנו נותנים במגזר היהודי במובן הזה של שוטר פר אזרח, במובן של המרחק מהשטח בו אנחנו צריכים לחזק את נורמת הציות לחוק ולייצר אכיפה אפקטיבית.

רוני אלשייך: לא יעזור שום דבר.

רוני אלשייך: אי אפשר לפתור את הבעיות האלה בלי שוטרים.

רוני אלשייך: אי אפשר לפתור את הבעיות האלה בלי משאבים, אי אפשר בלי להקים תחנות משטרה והמאמץ הזה צריך להימשך.

רוני אלשייך: בסופו של דבר, אני חושב שעם המעט שהיה לנו יש פה פריצת דרך חשובה מאוד ומבטיחה.

רוני אלשייך: כל האינדיקטורים מראים שהיא מבטיחה.

רוני אלשייך: לא פתרנו את הבעיות במגזר הערבי, לא חיסלנו את כל הצרות וגם עוד לא יישרנו קו.

מאיר כהן: אדוני, לא תוכל לפתור את הבעיה בלי מורים ובלי הסדרה - - -

שלי יחימוביץ': רגע, אני מבקשת - - -

מאיר כהן: אתה לוקח עליך את הכול.

מאיר כהן: זה לא הוגן.

עאידה תומא סלימאן: הוא לא דיבר על האמל"חים.

עאידה תומא סלימאן: כל הדוח הוא על אמל"חים.

רוני אלשייך: מצוין.

רוני אלשייך: אני אגיד משפט על הדבר הזה.

שלי יחימוביץ': לא עכשיו.

שלי יחימוביץ': אני מבקשת כרגע לא להתייחס לדברים.

שלי יחימוביץ': נסיים את הדברים שלך ונעבור לח"כים.

יוסף ג'בארין: לא קיבלנו תשובות לנושאים האלה.

שלי יחימוביץ': אתם תכף תשאלו שאלות.

יוסף ג'בארין: חצי שעה המפכ"ל כבר מדבר - - -

שלי יחימוביץ': ככה אני מנהלת את הישיבה, אוקיי?

יוסף ג'בארין: אנחנו מבקשים - - - לנושאים.

רוני אלשייך: אני מסכים שלא כל הבעיות - -

יוסף ג'בארין: בינתיים הבטחת שלא יהיה שינוי.

יוסף ג'בארין: זה מה שאתה מבטיח.

שלי יחימוביץ': זה על חשבון השאלה שלך?

רוני אלשייך: אני מסכים שלא כל הפתרונות נמצאים בסל של משטרת ישראל וכמו שנאמר פה, יש פה בעיות בחינוך וכולי.

רוני אלשייך: אבל אני רוצה לומר שהתפיסה של משטרת ישראל בכל הארץ, אגב - - -

איימן עודה: מה זה בעיה בחינוך?

איימן עודה: יש לנו בעיה בחינוך, יש לנו בעיה מנטלית – אנחנו בעיה.

איימן עודה: המדינה הכי טובה, המשטרה הכי טובה.

איימן עודה: פשוט מאוד, נכשלתם ואתה נכשלת.

איימן עודה: ממש נכשלת.

שלי יחימוביץ': חבר הכנסת עודה, אם עוד פעם אחת תתפרץ, אתה גם לא שואל.

רוני אלשייך: אנחנו תופסים את תפקידנו בראייה מרחיבה.

רוני אלשייך: אנחנו פועלים בגני ילדים, בבתי ספר.

רוני אלשייך: הכין שאנחנו מצליחים להיכנס.

רוני אלשייך: כן.

רוני אלשייך: אנחנו מבינים שיש משמעות לזה שאנחנו כלובשי מדים שיש לנו יכולת לאכוף את החוק, אנחנו מסוגלים לייצר מניעה ומעגלי מניעה באמצעות גורמי החינוך בממשק עם הרווחה וכולי.

רוני אלשייך: השותפים שלנו הם כולם.

רוני אלשייך: אין לנו שום בעיה להיות החץ שמוביל את כל השחקנים האחרים ולא להגיד: פה לא עשו את העבודה, שם לא עשו את העבודה.

רוני אלשייך: גם בנושא תאונות דרכים אנחנו יכולים להגיד - - -

שלי יחימוביץ': תסיים את הפרק הזה.

רוני אלשייך: - - - תשתיות, חינוך – לא.

רוני אלשייך: אנחנו שמים את עצמנו בפרונט ומנסים לייצר שותפויות על מנת לצמצם את תאונות הדרכים, ומצליחים בכך גם במגזר הערבי.

רוני אלשייך: לצמצם את כמות ההרוגים גם במגזר הערבי ובצורה בולטת.

רוני אלשייך: לכן זאת גישתנו.

שלי יחימוביץ': תודה, המפכ"ל.

שלי יחימוביץ': שאלות של הח"כים.

שלי יחימוביץ': אני מפצירה בכם, אני יודעת שלכל אחד יש מה לומר ואתם בקיאים בנושא ועוסקים בו כל הזמן באינטנסיביות באמת וברצינות רבה.

שלי יחימוביץ': אני מבקשת לא יותר משלוש דקות לכל דובר.

שלי יחימוביץ': אתם מוזמנים לשאול את השאלות הנוקבות ביותר בעולם, אבל תשאלו שאלות.

שלי יחימוביץ': אני אקח לעצמי את זכות השאלה הראשונה.

שלי יחימוביץ': אני רוצה לשאול משהו מאוד קונקרטי.

שלי יחימוביץ': ההקלות בהיתרים לנשיאת נשק לציבור הרחב, האם אתה מזהה סכנת זליגה בכלל של הנשק הזה גם למגזר שמשופע בנשק ממילא ובכלל, מה עמדתך בסוגיה הזאת כי כאן אנחנו עוסקים באמת בארסנלים של נשק בתוך אוכלוסייה אזרחית.

שלי יחימוביץ': האם הדבר הזה יתרום לשלילה על פי - - -

רוני אלשייך: לענות לכל שאלה?

שלי יחימוביץ': לא.

שלי יחימוביץ': תרשום לך ותענה אחר כך במשותף.

שלי יחימוביץ': חבר הכנסת אחמד טיבי, בבקשה.

אחמד טיבי: תודה רבה.

אחמד טיבי: אני רוצה להודות לכבוד השופט שפירא על הדוח שמשרד מבקר המדינה הוציא בנושא הכאוב הזה.

אחמד טיבי: נפגשתי עם חברי אוסאמה סעדי, גם עאידה נפגשה וחברים נוספים מהרשימה המשותפת עם מבקר המדינה בדיוק בנושא הזה.

אחמד טיבי: שמעתי הופעות קודמות שלך, אדוני המפכ"ל, שמעתי הופעות קודמות שלך.

אחמד טיבי: אתה אדם רהוט, אתה גם שנון וזו הפעם הראשונה שהרגשתי שאתה כמעט ולא אמרת כלום.

אחמד טיבי: הסתובבת סחור סחור ולא נגעת בנושא ובנקודות העיקריות ואני אסביר את עצמי למה.

אחמד טיבי: אמנם הצגת מספרים אבל המספרים לא עונים על השאלות המכאיבות בנושא האלימות והנשק והפשיעה והכנופיות שיש בחברה הערבית ואתה מכיר אותם.

אחמד טיבי: משטרת ישראל היא משטרה יעילה, היא משטרה חזקה, היא משטרה עם פוטנציאל אכיפה רציני.

אחמד טיבי: היא הוכיחה את עצמה בערים היהודיות.

אחמד טיבי: בנתניה, באשדוד, היא הצליחה.

אחמד טיבי: כאשר היא מחליטה להצליח – היא מצליחה.

אחמד טיבי: יש רצון, יש דרייב.

אחמד טיבי: אבל כאשר היא מחליטה לא לשים את כל כובד משקלה ואת הידע והמקצוענות שיש לה, מסיבות שונות ואפשר לתת את ההסברים הרציונליים ביותר – היא נכשלת.

אחמד טיבי: בכל מה שקשור, אדוני המפכ"ל, לפשיעה והברחות נשק ליישובים הערביים, נכשלתם.

אחמד טיבי: התוצאה של הכישלון שלכם זה יותר הרוגים, יותר כואב, יותר בתי אבל ויותר משפחות שכולות.

רוני אלשייך: לפני רגע הראינו שפחות, אבל בסדר.

אחמד טיבי: תכף אני אדבר על המספרים.

אחמד טיבי: למשל, באחד מהנתונים אמרת שיש 21% שדווחו על שיפור.

רוני אלשייך: במגזר היהודי.

רוני אלשייך: 32 במגזר הערבי.

אחמד טיבי: כמה במגזר הערבי?

רוני אלשייך: 21 במגזר היהודי.

רוני אלשייך: 32 במגזר הערבי.

אחמד טיבי: 21.

אחמד טיבי: ה-79 שלא הופיעו כאן, האם נשאלו אם הרגישו החמרה, למשל?

רוני אלשייך: כן.

רוני אלשייך: יש גם שאלה כזאת.

אחמד טיבי: כל נתון מספרי שהצגת כאן, אפשר לתקוף אותו מזווית אחרת.

אחמד טיבי: אבל אני רוצה לתת לך, אדוני, מספרים שאמורים לעניין אותך.

אחמד טיבי: נדמה לי שאתה מכיר אותם, מרכז "אמל", על נתונים השוואתיים באזור.

אחמד טיבי: הערבים בישראל הם פלסטינים, הם חלק מהעם הפלסטיני.

אחמד טיבי: יש פלסטינים בגדה, יש פלסטינים בעזה ויש את ירדן ויש את ישראל ויש יהודים בישראל ויש את אירופה.

שלי יחימוביץ': אחמד, השלוש דקות שלך עברו.

שלי יחימוביץ': תראה את שורת חברי הכנסת שיש פה.

אחמד טיבי: בגדה, זה 10; יהודים, זה 8; הערבים בישראל – ממוצע עולמי הוא 40 – הערבים בישראל זה 44.

אחמד טיבי: למה אותם פלסטינים, אותו עם, בגדה זה 10, בירדן זה 18, בעזה זה 11 ואצלנו זה 44?

אחמד טיבי: אני אגיד לך מה ההסבר הנגיש ביותר – שם המשטרה לא מתייחסת אל האזרחים שלה כאל אויבים, כאל משהו של חצר אחורית.

אחמד טיבי: בנתניה אתם מתייחסים אחרת ולכן אתם אפקטיביים ביותר.

אחמד טיבי: לא דיברת על הברחות הנשק מבסיסי הצבא ליישובים הערביים.

אחמד טיבי: 90% מהנשק שיש ביישובים הערביים בא מבסיסי הצבא.

אחמד טיבי: כשאתם חושדים – לא אתם – מדינת ישראל, כשהיא מגלה משאית נשק אי שם בסודן, הוא מפציצה, מגלה אותם, יודעת איזה נשק יש.

אחמד טיבי: אבל מיצובישי שיוצא עם M16 מיישוב ליישוב, פתאום אתם לא מגלים אותו.

אחמד טיבי: אתם יכולים.

אחמד טיבי: אתם הגוף הביטחוני היחידי שראשי הציבור הערבי מבקשים מכם לבוא ולאסוף את הנשק ולהיות יעילים.

אחמד טיבי: אתמול, ראש הממשלה, כאשר חלק שבחים לגופי הביטחון, הזכיר את כולם והוא שכח אתכם ולא הזכיר אתכם.

שלי יחימוביץ': שכח את המשטרה.

שלי יחימוביץ': כן.

שלי יחימוביץ': שמתי לב לזה.

אחמד טיבי: אנחנו אומרים שהמשטרה צריכה לפעול יותר.

שלי יחימוביץ': חבר הכנסת טיבי, בוא נודה, ראש הממשלה שכח להזכיר את המשטרה לא מהסיבות שאתה מפרט עכשיו.

אחמד טיבי: אם היית ממתינה למשפט המחץ היית - - - אנחנו רוצים שהמשטרה, מזכירים את המשטרה, שהמשטרה תפעל כדי לאסוף את הנשק, וראש הממשלה שכח אתכם כי הוא לא רוצה שתאספו ראיות.

אחמד טיבי: זה ההבדל, גברי היושבת-ראש, ובזה אני אסיים.

שלי יחימוביץ': הבנתי שאתה רוצה שהוא יתייחס ספציפית לסוגיית ההברחות מבסיס צה"ל.

אחמד טיבי: הברחות ומספר פענוחים.

אחמד טיבי: שמעתי את המפכ"ל אכן.

אחמד טיבי: הוא אומר שהפענוחים שווים בין יהודים וערבים.

אחמד טיבי: תגיד, אנחנו חיים במדינות שונות, באזורים שונים?

אחמד טיבי: אתם מפענחים אצל יהודים כמו שאתם מפענחים אצל ערבים?

אחמד טיבי: הבדל של 4%, כפי שטוענים גורמי משטרה?

אחמד טיבי: אתם יודעים כמה דיווחים של נשים שנרצחו?

אחמד טיבי: היו להן תלונות.

אחמד טיבי: בלוד, למשל, מישהי שגרה 50 מטר מתחנת משטרה, גם היו שלוש תלונות קודמות וגם נרצחה 50 מטור מתחנת משטרה.

שלי יחימוביץ': תודה, חבר הכנסת טיבי.

שלי יחימוביץ': יושבת-ראש הוועדה לקידום מעמד האישה, חברת הכנסת עאידה תומא סלימאן, בבקשה.

עאידה תומא סלימאן: תודה רבה.

עאידה תומא סלימאן: אני מודה למבקר המדינה ולצוות שלו על הדוח הזה.

עאידה תומא סלימאן: חיכינו, כי להגיד את האמת, כל פעם שהיינו מעבירים ביקורת על עבודת המשטרה, זה נשמע כאילו שוב חברי הכנסת הערבים משתוללים ומשתלחים באנשים שאמורים לאכוף את החוק.

עאידה תומא סלימאן: הנה בא הדוח שאפשר להסתמך עליו.

שלי יחימוביץ': זה בסדר.

שלי יחימוביץ': יש מי שמשתלח עכשיו הרבה יותר מכם.

עאידה תומא סלימאן: נכון, נכון, אבל - -

שלי יחימוביץ': קוראים לו ראש הממשלה בנימין נתניהו.

עאידה תומא סלימאן: - - נכון, אבל הוא לא טרוריסט והוא לא תומך טרור ואת יודעת את כל הנישות האלה.

עאידה תומא סלימאן: התחננו וניסינו ולחצנו ואמרנו לדבר על לבנות תחנות משטרה.

עאידה תומא סלימאן: תעשו מה שאתם חושבים לנכון, אנחנו רוצים שתאספו את הנשק.

עאידה תומא סלימאן: אנחנו רוצים שתפסיקו את הרציחות.

עאידה תומא סלימאן: אנחנו רוצים שתכו ביד ברזל על ראשי הפשע ולא להשתמש בהם כדי שיעשו את העבודה שלכם כמו שנעשה בנושא של חטיפת הילד כארים ג'ומהור, כאשר שידרתם לאוכלוסייה הערבית מסר מאוד ברור: תלכו לאנשי הפשע לפתוח לכם את הבעיות ואל תבואו למשטרה.

רוני אלשייך: זה מה שעשינו?

עאידה תומא סלימאן: זה המסר שאתם שידרתם.

עאידה תומא סלימאן: ככה זה נתפס באוכלוסייה.

עאידה תומא סלימאן: אני בטוחה במה שאני אומרת ואל תגיד לי, כבוד המפכ"ל, שאתה מכיר את האוכלוסייה שלי יותר טוב ממני כי אתה מסתכל – לפי מה שדיברת עליו עכשיו – אתה מסתכל בעין שהיא מאוד מאוד סטראוטיפית.

עאידה תומא סלימאן: אתה אומר שזה חלק מהתרבות שלנו.

עאידה תומא סלימאן: לא.

עאידה תומא סלימאן: זה לא חלק מהתרבות שלנו.

עאידה תומא סלימאן: האוכלוסייה שלנו לא סבלה מרמת פשיעה בממדים כאלה לפני 10 שנים.

עאידה תומא סלימאן: זה עניין שהוחדר לתוך האוכלוסייה.

עאידה תומא סלימאן: ואם לא תשנו את התפיסה שלכם ואם לא תתחילו להבין שהעניין הוא המנטליות של המטרה ולא המנטליות של האוכלוסייה, שם צריך לעשות את השינוי.

עאידה תומא סלימאן: אף אחד לא יגיד לי שאני לא יודעת.

עאידה תומא סלימאן: כמויות התלונות שאני באה לשר איתן והמעקב שאני עושה על כל מיני אנשים שהלכו למשטרה, התלוננו, הפכו את החיים שלהם לגיהינום כי אתם לא נקפתם אצבע ולא עשיתם כלום כדי להגן עליהם – אז אל תגיד לי.

עאידה תומא סלימאן: אתם עושים את הכול, נכון.

עאידה תומא סלימאן: אתם נכנסים לבתי הספר ואתם מנסים לעשות נורמליזציה עם המשטרה, רק הדבר היחידי שאתם לא עושים זה את התפקיד האמיתי שלכם: לאכוף את החוק.

עאידה תומא סלימאן: לשים את הפושעים מאחורי סורג ובריח, זה התפקיד שלכם.

עאידה תומא סלימאן: אתה ישבת ואני הקשבתי לך.

עאידה תומא סלימאן: לא הזכרת מה אתם עושים בענייני האמל"ח.

עאידה תומא סלימאן: היו שורה של כשלים שמדבר עליהם מבקר המדינה בדוח שלו.

עאידה תומא סלימאן: לא שמעתי מה התוכנית שלכם לסגור את הפער בתיאום ביניכם.

עאידה תומא סלימאן: המשטרה, כשהיא רוצה לתאם, יודעת בדיוק – מגיע אליה המידע – באיזה רגע, באיזו שעה, איזה בחור כתב איזה סטטוס בפייסבוק.

עאידה תומא סלימאן: אבל זה לא קשור לפשע.

עאידה תומא סלימאן: אבל כשזה קשור לפשע, פתאום אין תיאום בין מערכות המידע השונות במשטרה.

עאידה תומא סלימאן: מה אתם הולכים לעשות?

עאידה תומא סלימאן: אני מצפה שיבוא המפכ"ל ויגיד: התוכנית שלנו, מעבר לבניית תחנות משטרה, היא לשפר את העניין של הברחות אמל"ח.

עאידה תומא סלימאן: אם הייתם יודעים שהברחות האמל"ח האלה משתמשים בהם, חס וחלילה ואני לא רוצה את זה, נגד יהודים – הייתם יודעים איך לעצור את ההברחות האלה, היו לכם את הכלים לעשות את זה.

עאידה תומא סלימאן: אבל כל עוד שאנחנו הקורבן, לא שמעתי תוכנית איך עושים את זה.

עאידה תומא סלימאן: אני לא שמעתי איך אתם משפרים את פענוח הרציחות, גם של הנשים וגם באופן כללי.

עאידה תומא סלימאן: כאשר האוכלוסייה יודעת שכל מי שמעיד, בסופו של דבר הרוצחים ימשיכו להסתובב בשכונות שלנו ואף אחד לא יגן על אלה שמעידים.

עאידה תומא סלימאן: הבחור שהצליח לכלוא שני שודדים בנצרת בתוך האטליז שלו עד שהמשטרה הגיעה ותפסה אותם, איפה הוא נמצא היום?

עאידה תומא סלימאן: האטליז שלו סגור, מקום השווארמה של הבן שלו סגור כי ירו עליו, הוא מלווה במשטרה 24 שעות ואולי אולי חושש שיירו בו בתוך הבית שלו.

עאידה תומא סלימאן: אז על מה אתם מדברים?

עאידה תומא סלימאן: אנחנו מדברים על תוכנית סדורה.

עאידה תומא סלימאן: לא על לפתוח תחנה פה ותחנה שם ולגלגל את זה עלינו.

עאידה תומא סלימאן: אתם מסכימים לפתוח תחנה או לא מסכימים?

עאידה תומא סלימאן: תעשו משבא לכם, תפתחו איפה שאתם רוצים, רק תביאו תוצאות, תגישו לנו מדדים כדי שנבוא אחרי שנתיים ונגיד: עמדו במדדים האלה.

עאידה תומא סלימאן: כבר אומרים את זה שנתיים.

עאידה תומא סלימאן: אני, מאז שנכנסתי לכנסת הזו, אני אומרת: אל תדברו על תחנות.

עאידה תומא סלימאן: תבואו עם תוכנית סדורה.

עאידה תומא סלימאן: אני יודעת איך להיאבק באלימות.

עאידה תומא סלימאן: תנסו לעשות את זה באופן מסודר.

שלי יחימוביץ': תודה.

שלי יחימוביץ': חבר הכנסת מסעוד גנאים, בבקשה.

מסעוד גנאים: תודה רבה, גברתי.

מסעוד גנאים: תחילה, אני מברך על קיום הדיון.

מסעוד גנאים: אני רוצה לברך את כבוד מבקר המדינה ואת צוות לשכתו שזו פעם ראשונה יש לנו דוח של מבקר המדינה על העניין של הפשע והאמל"ח בחברה הערבית ועל תפקיד המשטרה בעניין הזה.

מסעוד גנאים: הדוח הוא גם פרי של המאמצים של חברי הרשימה המשותפת, במיוחד את צוות הפשיעה והאלימות שהוא ברשימה המשותפת.

מסעוד גנאים: אני בעצמי השתתפתי בכמה דיונים בלשכה.

מסעוד גנאים: חברת הכנסת חנין זועבי כראש הצוות, גם היא השתתפה וכל העניין הוביל לדוח הזה.

מסעוד גנאים: אני רוצה גם לברך את המפכ"ל.

מסעוד גנאים: אני חושב שהבעיה הבסיסית היא בעיה של ארגוני פשע ואמל"ח ובשני הדברים האלה עדיין אנחנו לא רואים תוכנית ולא רואים מענה.

מסעוד גנאים: אנחנו חיים במצב חירום כי באמת זה מצב של טרור, של טרור אזרחי, כאשר נרצח כל כמה ימים צעיר, כאשר מקרי הירי קורים כמעט כל יום.

מסעוד גנאים: שמענו לפני כחודשיים או שלושה חודשים ש-95% ממקרי הירי מתבצעים בחברה הערבית.

מסעוד גנאים: למצב חירום כזה צריך תוכנית חירום.

מסעוד גנאים: צריך תוכנית לאומית אסטרטגית מאחר ואנחנו מדברים על בני אדם, על דימום שאנחנו חיים כל יום.

שלי יחימוביץ': וצריך לתקצב את התוכנית הזאת.

מסעוד גנאים: שמענו.

מסעוד גנאים: כל שיפור, כל פעולה בכיוון של לתת ביטחון לאנשים, להציל נפש של צעיר מירי, מרצח – זה טוב, אנחנו מברכים על זה.

מסעוד גנאים: כל צעד של פירוק ארגון פשע, אנחנו מברכים גם על זה ושמענו על העניין של ארגון הפשע בדרום, באזור ג'לג'וליה.

מסעוד גנאים: אבל העניין עדיין רחוק מלהיפתר, אנחנו לא רואים את זה, לצערי הרב, העניין המסוכן ביותר הוא שאנשי ארגני הפשע האלה נהפכו בכמה מקומות למודל חיקוי.

מסעוד גנאים: הם אנשים שצעירים, קטנים, רואים אותם בהערצה כאילו הבן אדם הזה שיש לו נשק, שהוא חזק, שהוא יכול לתת הגנה וביטחון לאחרים, הוא מודל לחיקוי עבורם.

מסעוד גנאים: למה?

מסעוד גנאים: משום שאוזלת ידם של המשטרה וכוחות הביטחון לתת ביטחון אישי לכל אזרח, היא מאלצת אותו או ללכת לאנשים האלה כדי שיתנו לו את הביטחון ואת ההגנה או שהוא בעצמו ילך ויקנה נשק כדי שיהיה לו נשק.

מסעוד גנאים: בקשר לפענוח הפשעים.

מסעוד גנאים: נדמה לי שעניין המושג "פענוח" יש לו כמה מובנים.

מסעוד גנאים: אנחנו מדברים על פענוח, זאת אומרת לתפוס את הפושע או שיהיה כתב אישום נגד הפושע שעשה את הפשע הזה או שרצח מישהו.

מסעוד גנאים: אנחנו לא מדברים על פענוח כשתופסים אדם עושים לו חקירה ואחר כך הוא הולך הביתה.

מסעוד גנאים: אנחנו לא מדברים על זה.

מסעוד גנאים: יש כמה פשעים, כמה רציחות בחברה הערבית שעדיין לא פוענחו.

מסעוד גנאים: אום אל-פחם היא מודל של המשפחה.

מסעוד גנאים: משפחה באום אל-פחם מלפני חמש שנים.

מסעוד גנאים: יש לי גם דוגמה מהעיר שלי, סחנין, שבה הצעיר הילאל גנאים נרצח לפני כמעט שנתיים ועד עכשיו הרוצחים לא נתפסו.

מסעוד גנאים: לתפוס את הרוצחים, למגר את תופעת הנשק הבלתי חוקי דרך תוכנית עמוקה, אסטרטגית.

מסעוד גנאים: לייבש את המקורות.

מסעוד גנאים: נכון, יש מבצעים של המשטרה שאנחנו שומעים עליהם.

מסעוד גנאים: זה דבר טוב למרות שזה - - - בחוק למגר את התופעה.

מסעוד גנאים: יש פה מכונה משומנת, יש מפעל כלכלי של ארגוני הפשע וכל הסוחרים בנשק ששם צריך לייבש את המקורות האלה.

מסעוד גנאים: אני חושב שכל הצלחה, כל פעולה רצינית ותוכנית רצינית של המשטרה במיגור משפחות הפשע, את הנשק הבלתי חוקי, זה יגרום ליותר אמון במשטרה.

מסעוד גנאים: אבל עד עכשיו האמון ירוד בגלל אוזלת ידה של המשטרה, בגלל שלא מרגישים שבאמת יש רצינות למרות שרואים שיש פעולות מסוימות.

מסעוד גנאים: תודה.

שלי יחימוביץ': סעיד, אני רוצה שתחליף אותי.

שלי יחימוביץ': בוא ושב במקומי ותשאל את השאלה – תורך עכשיו לשאול את השאלה, אז תשאל אותה כבר מפה ותנהל לשתי דקות את הישיבה.

שלי יחימוביץ': תודה.

שלי יחימוביץ': יש לך פה את רשימת הדוברים.

אחמד טיבי: סעיד הגיע לשיא בקריירה.

אחמד טיבי: סעיד, אתה הגעת לשיא, אתה יכול לפרוש מיד אחרי הישיבה.

סעיד אלחרומי: אחרי הישיבה הזאת.

עאידה תומא סלימאן: יש לך את התבונה המתאימה.

אחמד טיבי: - - - מבקר ומפכ"ל.

סעיד אלחרומי: הייתה ישיבה קודמת שניהלתי אותה בוועדה לביקורת המדינה וזה לכבוד לי.

סעיד אלחרומי: זו סוגיה מאוד רצינית של האוכלוסייה הערבית.

סעיד אלחרומי: כבוד המבקר, השופט שפירא והצוות שלו - -

מאיר כהן: טיבי, זאת הסיבה שאתה אף פעם לא מגיע לשיא – אתה לא רוצה לפרוש.

מאיר כהן: אולי גם אתה תגיע לשיא?

עאידה תומא סלימאן: הוא רק הולך ומשתבח.

סעיד אלחרומי: חברים, חברים.

סעיד אלחרומי: - - והצוות שעסק בדוח הזה והוציא דוח מנומק וברור ביותר.

סעיד אלחרומי: זו סוגיה מאוד חשובה לאוכלוסייה הערבית.

סעיד אלחרומי: המפכ"ל נתן סקירה, אבל ברצוני לחדד את הסוגיה העיקרית.

סעיד אלחרומי: הסוגיה העיקרית היא שני נושאים.

סעיד אלחרומי: הנושא הראשון הוא הנשק הבלתי חוקי והנושא השני הוא ארגוני הפשיעה.

סעיד אלחרומי: וככה אנחנו מסתכלים.

סעיד אלחרומי: יש שתי רמות של קשר בין האוכלוסייה הערבית, בין האוכלוסייה בכלל לבין המשטרה, אדוני המפכ"ל.

סעיד אלחרומי: הדבר הראשון הוא נושא העבריינות הרגילה: נושא הירי בחתונות, נושא הפשיעה של בני הנוער, נושא הפשיעה הרגילה שאנחנו מתייחסים אליה כאל פשיעה רגילה.

סעיד אלחרומי: כאן מערכת היחסים בין האוכלוסייה האזרחית – ואני יכול לדבר על הנגב – בנגב, למשל, לקחנו יישוב כמו ביר הדאג' והחלטנו שם כל נכבדי היישוב שאם תהיה ירייה אחת בחתונה, כל האורחים יוצאים מהחתונה.

סעיד אלחרומי: מאז אין יריות בחתונות בביר הדאג'.

סעיד אלחרומי: כאן אני ממליץ לשאר היישובים לאמץ את היוזמה הזאת.

סעיד אלחרומי: אם יורים בחתונה – אז כולם יוצאים מהחתונה.

סעיד אלחרומי: אלה נושאים שאפשר לעבוד עליהם ביחד, החברה האזרחית, התושבים עם המשטרה.

סעיד אלחרומי: אבל בשתי הסוגיות האחרות אין לנו את הסמכות לעצור עבריינים, אתן לנו את הסמכות לעצור פושעים, אין לנו את הכוח לייבש את העבריינים האלה, כנופיות הפשע שסוחרים בנשק הבלתי חוקי.

סעיד אלחרומי: החבר'ה האלה – אפשר לצאת מהחתונה, אבל אי אפשר לעצור את סוחר הסמים.

סעיד אלחרומי: וסוחר הסמים ניזון מבני הנוער.

סעיד אלחרומי: אנחנו כאן לוחצים וקיימנו כאן יותר מישיבה, אחמד, בוועדת החינוך, לגבי הטיפול באוכלוסייה קשת יום ובעיקר בכפרים הלא מוכרים בנגב.

סעיד אלחרומי: שם אין פעילות בלתי פורמלית אחר הצהריים.

סעיד אלחרומי: קראנו לפתוח את בתי הספר אחר הצהריים.

סעיד אלחרומי: אנחנו לא רוצים שילד בכיתה ח' או בכיתה ט', לאחר שלוש-ארבע שנים יהיה חייל באחת מכנופיות הפשע.

אחמד טיבי: אני מכיר חבר כנסת ערבי שחוקק חוק נגד ירי בחתונות, רק שהמשטרה צריכה ליישם את החוק.

אחמד טיבי: זה הכול.

סעיד אלחרומי: שתי הערות אחרונות בקשר לרצח נשים.

סעיד אלחרומי: אנחנו רואים את היד הקלה על הבקשה להטיל צו איסור פרסום.

סעיד אלחרומי: רבותיי, בנושא רצח נשים בעיקר, הפרסום תורם למניעת הרצח הבא.

סעיד אלחרומי: הפרסום תורם שנורה או סלמה או כל אישה אחרת לא תיפגע.

סעיד אלחרומי: אנחנו רוצים שהכול ידעו מה קרה עם הנשים האלה.

סעיד אלחרומי: אנחנו לא רוצים שהיא תהיה כותרת קטנה באיזשהו עיתון.

סעיד אלחרומי: גם בעיתון הערבי היא נמצאת בכותרת קטנה.

סעיד אלחרומי: היא לא תגיע לעיתון הארצי בחברה בכלל.

סעיד אלחרומי: אני מקווה שאנחנו נקבל התייחסות לזה.

סעיד אלחרומי: חברים, חבר הכנסת מאיר כהן, בבקשה.

מאיר כהן: כן, אדוני.

מאיר כהן: אדוני המפכ"ל, אדוני המבקר, שיהיה ברור לכולם ואני אומר לך את זה, אדוני המפכ"ל - -

שלי יחימוביץ': תודה רבה.

מאיר כהן: הדברים לא באים מתוך איזו ביקורת על המשטרה כי כמו שאמרתי בהערה שלי, אתם חלק מתוך מערך שלם שאני קורא לו הריבון שלא פועל כמו שצריך.

מאיר כהן: אני גר בנגב.

מאיר כהן: 50 שנה אני גר בדימונה ואני אומר לך, גברתי היושבת-ראש ותודה על הדיון החשוב הזה, לעיתים יש לי תחושה של מדינה בתוך מדינה.

מאיר כהן: בנגב יש מקומות אקס טריטוריאליים שהמשטרה לא נכנסת אליהם.

מאיר כהן: עכשיו תגיד לי שאתם עושים את זה.

מאיר כהן: בסדר, אתם נכנסים פעם בשבוע, פעם בשבועיים.

אחמד טיבי: איפה, מאיר?

אחמד טיבי: לאן הם לא נכנסים?

מאיר כהן: גברתי היושבת-ראש, בכפרים בלתי מוכרים.

מאיר כהן: ברוב הכפרים הבלתי מוכרים, בשעות הערב, משטרה לא נמצאת שם.

מאיר כהן: זה כר פורה לעבריינות חסרת תקדים שפוגעת בראש ובראשונה באנשים שגרים שם והם חבריי הטובים, יושבים אצלי בבית ואומרים לי: מאיר, אנחנו כורעים תחת הנטל.

סעיד אלחרומי: היא נכנסת כל יום, אבל להרוס בתים שם.

מאיר כהן: תעזוב, אני לא רוצה להיכנס לזה.

אחמד טיבי: זה נכון.

אחמד טיבי: כשהיא רוצה להיכנס – יס"מ נכנסים.

מאיר כהן: טיבי, אני מציע שלא ניקח את זה לסיפור הזה.

אחמד טיבי: לא.

אחמד טיבי: זו לא פוליטיקה.

אחמד טיבי: זה מוכיח שהמשטרה יעילה כשהיא רוצה להיות.

סעיד אלחרומי: רוב האזרחים בחברה הבדואים יסתובבו בשנים הקרובות עם תיק פלילי כי כל מי שעושה גדר בכפר לא מוכר, נפתח לו תיק פלילי.

מאיר כהן: אדוני היושב-ראש, אתה מפריע לי.

מאיר כהן: אני אומר לך, טיבי, זה לא סיפור של רעים וטובים.

מאיר כהן: זה סיפור של ריבון שלא יודע לנהוג והחליט לנהוג בהסתר פנים לאוכלוסייה הערבית במדינת ישראל.

מאיר כהן: אני לא אומר את זה כי אני איש שמאל, אני אומר את זה כי אני תושב הנגב ותושב שאכפת.

מאיר כהן: אתה צריך לדעת את זה, אדוני המפכ"ל, מעבר לתחושות העבריינות יש בחלק מהמקרים אמירות של התרסה.

מאיר כהן: בכפרים הבלתי מוכרים, גברתי היושבת-ראש, יש 5,000 תלמידים שלא הולכים לביתי הספר.

מאיר כהן: הידעתם?

מאיר כהן: אלה החבר'ה שהם העבריינים של מחר בבוקר.

המפכ"ל, ואומר: לכן אדוני, אתם חייבים להיות מקוריים ואני באמת זועק מתוך כאב.

המפכ"ל, ואומר: אני כל יום נוסע, אילו רק גברתי פעם אחת תהיי מוכנה להצטרף אלינו – בוודאי את מלאה בעשייה ובפעילות – לנסוע איתנו למקומות שאני נוסע בין כביש 25 לכביש 31, אתם מכירים, בוודאי מי שגר שם.

המפכ"ל, ואומר: זה שטח אקס טריטוריאלי.

המפכ"ל, ואומר: נמצאים שם כ-80,000 איש.

שלי יחימוביץ': אל תגזים מאיר, אנחנו מדי פעם יוצא לנו לנסוע בכבישים האלה.

שלי יחימוביץ': לא כל בוקר, אבל פעם - - -

מאיר כהן: שלי, לא לזה התכוונתי.

מאיר כהן: בוודאי שאני יודע שאת מטיילת בנגב.

מאיר כהן: לא על זה אלא פשוט לרדת מהכביש - -

עבד אל חכים חאג' יחיא: בדרכי עפר.

מאיר כהן: - - ולנסוע על ג'יפ בין כביש 25 לכביש 31.

מאיר כהן: לזה התכוונתי, לא חליליה שאתם לא נמצאים שם.

מאיר כהן: אתם נמצאים שם, אני יודע את זה.

מאיר כהן: לכן אדוני, צריך לחשוב על מקוריות.

מאיר כהן: אחד, צריכה לצאת קריאה, ואני משער שאת תעשי את זה ותודה למבקר שהביא את הדוח הזה, קריאה נחרצת בנושא התקציב.

מאיר כהן: את אמרת את זה, בסופו של יום, תקציב - - - תקציב.

מאיר כהן: אי אפשר לבנות בכל מקום תחנת משטרה אם אין כסף.

מאיר כהן: אי אפשר להעמיד בכביש 25 ובכביש 31 ניידות אם אין מספיק ניידות.

מאיר כהן: הדבר השני, אדוני, ראשית, אני מבקש תשובה לשאלה האם זה נכון שיש מקומות שמשטרה בכלל לא נכנסת אליהם, כמו שאני מדווח או כמו שאני רואה בחלק מהמקרים; שתיים, האם בכל יישוב, כולל ביישובים בלתי מוכרים בנגב, תוקם תחנת משטרה?

מאיר כהן: ואם לא תחנת משטרה, אז נקודת משטרה שתהיה זמינה לתושבים; ג', אני מבקש ממך להצהיר חד וחלק שסובלנות לאלימות, כולל בחתונות, היא אפס, כי שם אנחנו מתחילים את זרעי הפורענות.

מאיר כהן: תודה רבה.

שלי יחימוביץ': תודה רבה.

שלי יחימוביץ': הדובר הבא הוא חבר הכנסת דב חנין, אבל מבקר המדינה מבקש להיפרד מאיתנו בגלל אילוצים והוא ביקש לומר עוד דבר מה לפני צאתו.

שלי יחימוביץ': בבקשה.

יוסף חיים שפירא: תודה רבה לכל מי שהגיע לדיון הזה.

יוסף חיים שפירא: אני חושב שהוא באמת חשוב מאוד.

יוסף חיים שפירא: הוא רק הראשון בסדרה.

יוסף חיים שפירא: אני רוצה לומר בתשובה לדברי חבר הכנסת מאיר כהן שאנחנו עכשיו בעיצומה של עבודת הביקורת על משילות בנגב וחלק מהנושאים שהעלית באים לידי ביטוי בדוח הזה וכמובן שהוא גם יגיע הנה, אני בטוח, לדיון בוועדה המכובדת הזו.

יוסף חיים שפירא: תודה רבה לכם.

שלי יחימוביץ': תודה רבה, אדוני המבקר.

שלי יחימוביץ': תודה.

שלי יחימוביץ': חבר הכנסת דב חנין, בבקשה.

דב חנין: תודה גברתי.

דב חנין: תודה על קיום הדיון הזה.

דב חנין: הערכה לצוות מבקר המדינה על הדוח.

דב חנין: אני רוצה להצטרף להגדרת הבעיה של חבריי חברי הכנסת איימן עודה וסעיד אלחרומי – הגדרת שתי הבעיות.

דב חנין: הבעיה הראשונה היא בעיית הנשק הבלתי חוקי; הבעיה השנייה היא בעיית ארגוני הפשיעה.

דב חנין: יש קשר בין שתי הבעיות האלה, אבל גם יש הבדל בצורת ההתמודדות איתן.

דב חנין: לגבי הנשק הבלתי חוקי, המפתח הוא גיוס החברה.

דב חנין: אני רוצה לומר לכם, מכובדיי אנשי המשטרה שנמצאים כאן, אין בעיה היום שיותר מציקה לאזרחים הערבים בישראל מאשר בעיית האלימות, מאשר בעיית הנשק.

דב חנין: אין דרישה שיש מסביבה יותר פופולריות מאשר הדרישה לאסוף את הנשק מהחברה הערבית.

למסר שאומר: הבעיה השנייה היא בעיית ארגוני הפשיעה.

למסר שאומר: כאן המצב הוא מצב שונה.

למסר שאומר: החברה לא יכולה להתמודד עם ארגוני פשיעה.

למסר שאומר: לא יכולה להתמודד, לא עם סוחרי סמים ולא עם אנשים שמחזיקים במחסן שלהם טילים.

למסר שאומר: אין שום יכולת לחברה להתמודד עם הדברים האלה.

למסר שאומר: כאן, הדרך היא התמודדות מאוד נחרצת ומאוד תקיפה של המשטרה.

למסר שאומר: אדוני המפכ"ל, אתה הגבת בתמיהה או באיזושהי ספקנות לדבריה של חברת הכנסת עאידה תומא סלימאן, אבל אני חייב לומר לך שזאת תחושה רווחת בציבור הערבי, שהמשטרה איכשהו סובלת את ארגוני הפשיעה ברחוב הערבי ומשלימה עם קיומם.

למסר שאומר: אז הנוסחה שאני מציע היא שבנושא ארגוני הפשיעה לא קיום משותף אלא מאבק נחוש, ובנושא החברה הערבית ואיסוף הנשק, לא מאבק נחוש אלא קיום משותף.

למסר שאומר: תודה רבה.

שלי יחימוביץ': תודה רבה.

שלי יחימוביץ': חבר הכנסת יוסף ג'אברין, בבקשה.

יוסף ג'בארין: אני גם רוצה לברך על הדוח החשוב – נציג המבקר עדיין כאן.

שלי יחימוביץ': כן.

שלי יחימוביץ': יובל חיו.

יוסף ג'בארין: אני רוצה להגיד שנאלצתי לקטוע את דבריו של המפכ"ל כי, עם כל הכבוד, לא הייתה התייחסות ספציפית, קונקרטית לנושאים שעלו.

שלי יחימוביץ': אז תציג את השאלה.

יוסף ג'בארין: הייתה התייחסות כללית וכדומה, אבל גם – וזה העיקר – לא הייתה שום הבטחה שהמצב ישתפר.

יוסף ג'בארין: לא שמעתי בדיון הזה, אם מטרת הדיון היא לקדם את הנושא, לא שמעתי בשורות טובות שהנושא הזה הולך להשתפר בחברה הערבית.

יוסף ג'בארין: אנחנו מתמודדים עם נתון שאומר 95% ממקרי הירי במקומות מגורים מתרחשים בתוך החברה הערבית.

יוסף ג'בארין: זה פשוט נתון מדהים.

יוסף ג'בארין: דיבר על זה מבקר המדינה, זה פי 18 פעמים - - - בתוך החברה היהודית.

יוסף ג'בארין: כשאנחנו שומעים על כתבי אישום בשיעור של 4-3 אחוזים – באום אל-פאחם זה אפילו אחוז או שניים – זה אומר שבעצם פותחים תיקי חקירה ואו שהם נשארים פתוחים לעד או שהם נסגרים.

יוסף ג'בארין: אלה אחוזים שאמורים פשוט לטלטל את כל מערכת אכיפת החוק.

יוסף ג'בארין: גברתי היושבת-ראש, את יודעת מה זה 3%?

יוסף ג'בארין: זה אומר שיש מאה תיקים שנפתחו על מאה מקרים של ירי – פתחו בחקירה, לא סתם מישהו שמע ודיווח – והמקרים הללו לא הניבו כלום.

יוסף ג'בארין: לכן אותם פושעים שעשו את הפשע הזה מסתובבים חופשי.

יוסף ג'בארין: 3-2 אחוז זה פשוט מדהים.

יוסף ג'בארין: זה נתון שהייתי מצפה מהמפכ"ל לבוא לכאן עם תוכנית ברורה, עם הדגשת חומרת הנושא.

שלי יחימוביץ': ברור.

שלי יחימוביץ': זאת השאלה שלך למפכ"ל.

יוסף ג'בארין: מה חורה לנו בחברה הערבית – זאת השאלה השנייה – מה כל כך חורה לנו?

יוסף ג'בארין: האפליה בין דם לדם.

יוסף ג'בארין: למה אני אומר אפליה בין דם לדם?

יוסף ג'בארין: כי כולם יודעים וכולם מבינים וכולם מפנימים שאם אותו נשק היו משתמשים בו כלפי החברה היהודית או כלפי המרחב הציבורי הכללי, לא המרחב הציבורי הערבי, כולם יודעים שלמשטרה ולשב"כ יש את הכלים להגיע אל הנשק הזה תוך שעות.

יוסף ג'בארין: אז למה כשזה מדובר בפלילי בהקשר הלאומי, יש למשטרה את כל הכלים ואת כל המודיעין ואת כל המצלמות ואת כל השיטות ואת כל ההקלטות ואת כל האמצעים הטכנולוגיים להגיע אל האנשים שעשו את זה, אבל כשמדובר בנפגעים ערבים, פתאום אין.

יוסף ג'בארין: פתאום אנחנו תולים את עצמנו רק אם יש מישהו מהיישוב שיכול להגיד לנו מי בדיוק עשה את זה.

יוסף ג'בארין: השאלה הזאת לא מובנת והיא יוצרת תחושה ברורה שהמשטרה לא משקיעה מאמצים כי לא אכפת לה, כי אולי נוח לה.

יוסף ג'בארין: נוח לה שערבים יורים בערבים.

יוסף ג'בארין: מה אכפת לנו, כל עוד זה לא יוצא מהיישוב אום אל-פחם, מהיישוב טייבה.

יוסף ג'בארין: זו התחושה.

יוסף ג'בארין: זו לא תחושה כללית.

יוסף ג'בארין: זאת תחושה שנסמכת על נתונים.

יוסף ג'בארין: אמרתי את הנתונים הללו.

יוסף ג'בארין: כל עוד הנתונים הללו לא משתנים, כל עוד אנחנו לא רואים שיש כתבי אישום ושיפור משמעותי, אנחנו נמשיך לחשוב שאכן נוח למשטרה עם המצב הזה.

שלי יחימוביץ': תודה.

שלי יחימוביץ': תודה רבה.

שלי יחימוביץ': אני רואה שחברת הכנסת מירב בן ארי לא נמצאת איתנו יותר, כנ"ל גם איימן עודה.

שלי יחימוביץ': חבר הכנסת טלב אבו עראר, בבקשה.

טלב אבו עראר: תודה, גברתי היושבת-ראש.

טלב אבו עראר: מכובדי המפכ"ל, הבעיה כאן לא באיש שקוראים לו שייך.

טלב אבו עראר: את לא שייך בדואי.

טלב אבו עראר: אתה קוראים לך שייך.

רוני אלשייך: למה לא שייך בדואי?

טלב אבו עראר: לא, אתה לא שייך במובן של שייך השבט או שייך - - -

רוני אלשייך: לא.

רוני אלשייך: שייך - - -

אחמד טיבי: שייך תימני.

טלב אבו עראר: אה, שייך תימני.

טלב אבו עראר: הבעיה כאן - - -

רוני אלשייך: מקור השם זה באמת שייך, זה לא סתם.

שלי יחימוביץ': באמת?

רוני אלשייך: כן.

עאידה תומא סלימאן: כן.

טלב אבו עראר: כן, כן.

אחמד טיבי: אני לא מכיר שום שייך אשכנזי, טלב.

טלב אבו עראר: אולי זו הישיבה מספר מיליון שדנו ודיברנו על אמצעי לחימה, על האלימות, על הפשע.

טלב אבו עראר: תשמע, בתיאוריה, המפכ"ל הוא אלוף ולכן הבעיה כאן הבעיה לא בתשובות, לא בתוכניות, לא באמצעים.

טלב אבו עראר: הבעיה כאן היא בנכונות של המשטרה.

טלב אבו עראר: אולי אני לא יכול לבוא בטענות כלפי רוני עצמו או השוטר הזה עצמו או ג'מאל עצמו אלא צריך שיהיה שינוי מדיניות.

טלב אבו עראר: שינוי מדיניות של המשטרה או מי שאחראי עליה שהוא אחד ממרכיבי הממשלה.

טלב אבו עראר: זו מדיניות ממשלה.

טלב אבו עראר: הרי אם למשטרה יש מידע על אדם שהוא משתייך לדאע"ש או לארגון טרור או לגוף עוין את מדינת ישראל, זה ייקח ימים וחודשים ושנים.

טלב אבו עראר: מידע, לא נשק.

טלב אבו עראר: מידע.

טלב אבו עראר: תושבי היישוב לא יידעו אלא לאחר מעצרו של האדם הזה, של החשוד הזה.

טלב אבו עראר: פעם סיפר לי חייל בדואי שמפקד הפלוגה – המפקד בשטח על כמה חיילים, 20, 50, 100, לא משנה כמה – מגדיר להם שטח ואומר להם: יש משהו טמון כאן, המשימה שלכם, המוטלת עליכם, למצוא את הדבר הטמון בשטח הזה.

אחמד טיבי: ג'יבהו.

טלב אבו עראר: ג'יבהו.

טלב אבו עראר: האם זה נכון?

טלב אבו עראר: בצבא ככה למדת, רוני?

טלב אבו עראר: זה המצב?

עאידה תומא סלימאן: הוא לא מגלה מה - - -

טלב אבו עראר: ואם אני אומר לך, אדוני, בשטח הזה, ביישוב ערבי, יישוב בדואי, בשטח הזה טמון כל הנשק שאלוהים ברא, כל הנשק שבעולם - -

אחמד טיבי: כולל טילי לאו.

טלב אבו עראר: כולל טילי לאו.

טלב אבו עראר: - - מה תגיד?

טלב אבו עראר: מה תגיד?

טלב אבו עראר: חסרים לך אמצעים?

טלב אבו עראר: חסרים לך שוטרים?

רוני אלשייך: חכה לתשובה שלי ותשמע מה אני אגיד.

טלב אבו עראר: אין לך תשובה.

טלב אבו עראר: מה תגיד?

טלב אבו עראר: וואללה, בחייאת אללה, אין לך תשובה.

טלב אבו עראר: באלוהים, אין לך תשובה.

רוני אלשייך: אני אענה לך.

טלב אבו עראר: אין.

רוני אלשייך: יש, יש.

שלי יחימוביץ': אחרי שהוא יענה, אתה תגיד אם הוא ענה לך או לא ענה.

טלב אבו עראר: אדוני, אין לכם תשובה.

טלב אבו עראר: תשמע המבחן כאן הוא מבחן התוצאה.

טלב אבו עראר: תעזוב "יש שיפור, אין שיפור".

טלב אבו עראר: אנחנו חיים את השטח, אנחנו חיים את המצב, לא אתה.

רוני אלשייך: יש שיפור או אין שיפור?

טלב אבו עראר: אין בכלל שיפור.

טלב אבו עראר: בכלל.

טלב אבו עראר: ובעיקר בימים האלה, בימי הבחירות.

טלב אבו עראר: תהיו ערוכים כי האווירה ממש מאוד מתוחה ביישובים הערביים והבדואים בפרט.

טלב אבו עראר: ממש מתוח.

טלב אבו עראר: דרך אגב, המשטרה שלך מגבה חלק מהמועמדים וזה ממש דבר שגורם לעוד מתיחות.

טלב אבו עראר: יש שם תעודות מזויפות, שים לב למה שאני אומר.

שלי יחימוביץ': טלב, אנחנו מתקרבים לסיום.

שלי יחימוביץ': גם עוד מעט זה לא ישודר.

טלב אבו עראר: זה לא ישודר?

טלב אבו עראר: אני נשבע לך, אני בין הח"כים שלא אוהבים שידור כי אני מדבר מהלב.

טלב אבו עראר: לא אכפת לי השידור, אכפת איך לשמור על חיי אדם.

טלב אבו עראר: תודה רבה.

שלי יחימוביץ': תודה רבה.

שלי יחימוביץ': הדובר הבא, חבר הכנסת עבד אל חכים חאג' יחיא, בבקשה.

עבד אל חכים חאג' יחיא: כבוד היושבת-ראש, קודם כל אני מודה על הדיון.

עבד אל חכים חאג' יחיא: על הדוח של המבקר אני מודה למבקר ולצוות שלו כי הרבה דברים שאמרנו כל הזמן, היום הם קיבלו אישור רשמי מהמשרד של מבקר המדינה ולכן אני אכנס ישר לנקודות שאני רוצה להעלות.

עבד אל חכים חאג' יחיא: כבוד המפכ"ל, העניין של הכנופיות, יש לכם יחידה כלכלית.

עבד אל חכים חאג' יחיא: הרי הכנופיות האלה ניזונות כספית מהפרוטקשן, מהסחר בסמים וסחר בנשק, משהשוק האפור.

עבד אל חכים חאג' יחיא: יש יחידה כלכלית, מאיפה יש לך את הכסף הזה.

עבד אל חכים חאג' יחיא: למה אנחנו לא רואים את ההפעלה בנושא הזה?

שלי יחימוביץ': אין לו כסף.

שלי יחימוביץ': קיצצו לו מאות מיליונים.

עבד אל חכים חאג' יחיא: על הכסף של הכנופיות אני מדבר.

עבד אל חכים חאג' יחיא: אני לכסף שקיצצו לו.

עבד אל חכים חאג' יחיא: הכסף, אם כבר העלית את הנקודה, זה הכסף שלנו שהיה בתוכנית שהממשלה וראש הממשלה מתפארים בה, תוכנית 922.

עבד אל חכים חאג' יחיא: חלק מהתקציב של 922 מיועד גם לנושא הזה של השיטור ושל האכיפה ושל כל מה שצריך לעשות ביישובים הערביים.

עבד אל חכים חאג' יחיא: מניעת הירי בחתונות זה מבורך אבל זה עדיין לא צמצם את מספר כלי הנשק שנמצאים בתוך היישובים ושהשתמשו בהם גם לרציחות.

עבד אל חכים חאג' יחיא: אנחנו כמנהיגי ציבור כבר יצאנו עם קמפיין.

עבד אל חכים חאג' יחיא: כבר כמה פעמים דיברתי בתקשורת שאני לא אהיה בחתונה ואני מבקש שאף אחד לא יישאר באותה חתונה אם יהיה ירי.

עבד אל חכים חאג' יחיא: אבל זה עדיין לא צמצם את מספר כלי הנשק.

עבד אל חכים חאג' יחיא: יש לנו צו איסור פרסום.

עבד אל חכים חאג' יחיא: הוא תקף עד שאנשים שוכחים את זה כי יש עוד רצח חדש והתיק נסגר אחרי תקופת מה כי אנשים כבר הפסיקו לדבר עליו כי יש עוד רצח חדש.

של האנשים: כבוד המפכ"ל, כל פענוח של רצח או אי פענוח, יכול לגרום לאחד משני דברים: אם אתה לא מפענח, זה מעודד את הרצח הבא כי הרוצח שיידע שתשעים אחוז הוא לא ייתפס, אז זה יעודד את הרצח הבא.

של האנשים: אבל אם הוא יידע שיש סיכוי של חמישים אחוז שהוא ייתפס, שישים אחוז הוא ייתפס – אז כל אחד שירצה לבצע את הרצח או את הירי הבא, הוא ייקח את זה בחשבון, יעשה חושבים ויעמוד.

של האנשים: יש לנו היום מצב שבו אין אף אדם חסין באוכלוסייה הערבית כי נרצח מנהל בית ספר בתוך בית הספר.

של האנשים: הנרצח הוא קרוב משפחה שלי, יוסף חאג' יחיא בבית ספר בטייבה.

אחמד טיבי: במקרה זה המשטרה פעלה טוב, אבל הפרקליטות לא כל-כך.

עבד אל חכים חאג' יחיא: אני אפילו לא מדבר על הפענוח בנושא הזה כי הגיעו למסקנות מרחיקות לכת.

עבד אל חכים חאג' יחיא: יש ירי של תלמידים בתוך בית ספר.

עבד אל חכים חאג' יחיא: ירו על הבית של מנהלת בית הספר, על הרכב שלה.

עבד אל חכים חאג' יחיא: אותו בית ספר.

עבד אל חכים חאג' יחיא: המצב במקומות האלה הוא שהנכבדים, האנשים הבכירים בתוך האוכלוסייה, אפילו הם לא חסינים.

עבד אל חכים חאג' יחיא: למה?

עבד אל חכים חאג' יחיא: כי מי שנמצא שם אלה כנופיות הפשע ובכנופיות הפשע רק אתם יכולים לטפל.

עבד אל חכים חאג' יחיא: אני אומר לך, כבוד המפכ"ל, כדי להצליח אתה צריך שני דברים: אחד זה יכולת ושתיים זה רצון.

עבד אל חכים חאג' יחיא: היכולת היא מוכחת.

עבד אל חכים חאג' יחיא: אנחנו יודעים שיש לכם את היכולת.

עבד אל חכים חאג' יחיא: נשאר הרצון ואנחנו לא רואים אותו.

שלי יחימוביץ': תודה רבה.

שלי יחימוביץ': יעל, את לא נרשמת.

שלי יחימוביץ': את רוצה לדבר

יעל גרמן: כן.

שלי יחימוביץ': בבקשה, חברת הכנסת יעל גרמן, דוברת אחרונה ואז המפכ"ל.

שלי יחימוביץ': אני רוצה לציין שבנוסף לערוץ הכנסת ולפורטל, השידור הזה משודר כולו גם באתר Panet.

עבד אל חכים חאג' יחיא: אנחנו מודים ל- Panetולמנהל שלהם.

שלי יחימוביץ': - - - ידידי עוד מימי הרדיו לציין את זה, אז אני מציינת.

עבד אל חכים חאג' יחיא: אנחנו מודים לו על השידור ועל המעקב ועל מה שהוא עושה בתוך האוכלוסייה הערבית.

עבד אל חכים חאג' יחיא: אני מודה לו.

שלי יחימוביץ': למי אתה מודה?

שלי יחימוביץ': לבסאם ג'אבר?

עבד אל חכים חאג' יחיא: לבסאם, כן.

עבד אל חכים חאג' יחיא: כי הנושא הזה חייב להיות משודר כדי שאנשים גם ישמעו.

רוני אלשייך: (אומר דברים בשפה הערבית).

עבד אל חכים חאג' יחיא: אייש?

רוני אלשייך: (אומר דברים בשפה הערבית).

אחמד טיבי: אתה עובר על החוק.

אחמד טיבי: אתה עובר על החוק.

עבד אל חכים חאג' יחיא: חוק הלאום.

עבד אל חכים חאג' יחיא: איפה אתה עם חוק הלאום?

עבד אל חכים חאג' יחיא: אתה עובד ציבור.

יעל גרמן: אני רוצה דווקא להתחיל בברכות לך, גברתי היושבת-ראש, על כך שאת באמת לוקחת את הנושא ומעלה אותו.

שלי יחימוביץ': תודה.

יעל גרמן: כמובן גם למבקר המדינה שהיה הטריגר, אבל לזה שאת לא מניחה לנושא.

יעל גרמן: אני חושבת שזה נושא הרבה יותר חשוב ממה שאנחנו בחברה הישראלית נותנים עליו את הדעת כי נדמה לנו שהחברה הערבית היא אי-שם בגטו שלה ואנחנו בחיים שלנו – ברור שזה לא כך.

יעל גרמן: החברה הערבית היא חלק מהחברה שלנו וזה שמנסים מלמעלה להסית אותנו ולפלג אותנו זה לא אומר שאנחנו לא חברה אחת.

יעל גרמן: אנחנו חברה אחת ואנחנו משפעים זה על זה וברגע שיש אלימות או ירי או כל סוגי הפשע החברה הערבית, זה זולג גם לחברה שלנו ואנחנו חייבים לשים את זה על השולחן ולפתור את זה.

יעל גרמן: אני רוצה להעיר שתי הערות.

יעל גרמן: הערה אחת למפכ"ל לגבי הנתונים.

יעל גרמן: אמרתי את זה קודם אבל אני אפרט.

יעל גרמן: נראה לי שהנתון של 2017 הוא נתון של כל 2017, אולי הוא מנורמל לגבי 2016 ו-2015, אבל הוא כל השנים עשר חודשים.

יעל גרמן: והנתון של 2018 לא יכול להיות 12 חודשים כי אנחנו היום באוקטובר, אז הוא יכול להיות עד סוף ספטמבר או עד סוף - - -

רוני אלשייך: דיברנו על הנתון האחוזי.

רוני אלשייך: הנתון האחוזי מנורמל לאורך כל השנה.

עבד אל חכים חאג' יחיא: אז כמה רציחות היו ב-2017?

שלי יחימוביץ': הוא לקח בחשבון שמדובר רק ב-9 חודשים.

עבד אל חכים חאג' יחיא: לא.

עבד אל חכים חאג' יחיא: לא נכון.

עבד אל חכים חאג' יחיא: כמה רציחות היו ב-2017?

עבד אל חכים חאג' יחיא: בדוח יש - - - זה כל השנה.

שלי יחימוביץ': סליחה.

שלי יחימוביץ': חברת הכנסת גרמן.

ג'אמל חכרוש: ב-2017 עד ל-1 בספטמבר 2017 היו 58 רציחות בחברה הערבית.

עבד אל חכים חאג' יחיא: במצגת היו 77.

רוני אלשייך: אחוזים מנורמל.

ג'אמל חכרוש: 58 מול 40 בשנת 2018.

ג'אמל חכרוש: הירידה היא מתמשכת.

יעל גרמן: הבנתי.

יעל גרמן: ההערה השנייה שלי נוגעת לאו דווקא לירי ולגניבת נשקים.

יעל גרמן: היא נוגעת לכל מה שקורה בחברה הערבית ובכפרים הערביים.

יעל גרמן: אני אישית רוצה לבקש ממך לקחת לתשומת לבך ולטפל בכל הנושא של הפסולת, הבערת הפסולת ואיכות החיים הירודה בכפרים הערביים.

שלי יחימוביץ': לא נשאר לו הרבה זמן, יעל.

עאידה תומא סלימאן: ארגוני הפשע מטפלים בהעברת - - - פסולת הבקבוקים.

יעל גרמן: אמר כבר ג'וליאני שצריך להתחיל עם הפשעים הקטנים, עם זריקת אבן וניפוץ חלון.

יעל גרמן: אי אפשר להתעלם מזה.

יעל גרמן: מה שקורה זה שלמעשה הכפרים הערביים, במיוחד בגליל, הם החצר האחורית של החצר האחורית.

יעל גרמן: הם שטח הפקר שאף אחד לא נכנס אליו וזה משפיע, ממש כפי שאמרת, גם על החברה שלנו.

שלי יחימוביץ': תודה רבה, חברת הכנסת גרמן.

שלי יחימוביץ': מפכ"ל המשטרה ישיבה עכשיו לשאלות.

שלי יחימוביץ': אני לא אתן להתפרץ לדברים שלו, פשוט גם כי זמננו אוזל ואני רוצה לאפשר לו, אחרי שהאשמתם אותו שהוא לא ענה לשאלות קונקרטיות, להשיב על השאלות הקונקרטיות.

רוני אלשייך: אני שמח ומצר על השאלות.

רוני אלשייך: חלק גדול מהשאלות ניתן היה לחסוך אם הייתם נותנים לי להציג את הדברים בצורה סדורה ולא לקפוץ מנושא לנושא כי כל פעם מעניין מישהו אחר ואז אני עניתי נקודתי.

רוני אלשייך: אני שמח שעכשיו יש לי את האפשרות לענות בצורה מסודרת על השאלות שעלו פה.

רוני אלשייך: איסוף הנשק – המילה איסוף - -

שלי יחימוביץ': רגע, הייתה לי שאלה ראשונה.

שלי יחימוביץ': דווקא אותי אתה מקפח.

רוני אלשייך: אני אענה.

רוני אלשייך: אני לא עונה לפי הסדר, אני עושה קצת אינטגרציה אחרת לא נגמור.

רוני אלשייך: ברשותכם, אחרת נדבר פה שעתיים.

רוני אלשייך: - - איסוף הנשק – המילה איסוף זו המילה המעוותת ביותר שיש.

רוני אלשייך: מה זה איסוף?

רוני אלשייך: האם לבוא עם מגנט, לנסוע במרכז הכפר וכל כלי הנשק יידבקו למגנט הזה?

רוני אלשייך: אנחנו במדינה דמוקרטית, כדי לעשות חיפוש בבית, אני צריך מודיעין ולהביא צו ואז לעשות חיפוש.

דב חנין: ומה עם חתונה?

שלי יחימוביץ': סליחה, דב.

שלי יחימוביץ': אני חוזרת, אני לא מאפשרת להפריע עכשיו.

רוני אלשייך: באופן בלתי מפתיע, כלי הנשק לא מוחבאים בבתים ובכל זאת, כמויות כלי הנשק שאנחנו תופסים, פנומנליות.

רוני אלשייך: אין יום שבדוח אין תפיסות אמל"ח.

רוני אלשייך: אין שבוע שלא תופסים בו רובים, אקדחים.

רוני אלשייך: תסתכלו על המספרים והם בעלייה.

רוני אלשייך: כל שנה אנחנו אומרים: רגע, לאן עוד אפשר לעלות.

רוני אלשייך: הכמויות שנתפסות במגזר הערבי הן אדירות והכול על בסיס מודיעין, צו חיפוש, תפיסת נשק.

רוני אלשייך: או תפיסות על חם כתוצאה מזה שאנחנו יודעים על אזור של פעילות ושוטרים אמל"ח תופסים על חם בעקבות אירוע ירי.

רוני אלשייך: זה מה שקורה יום-יום ולילה-לילה והמספרים הם עצומים.

רוני אלשייך: זה עוד לא אומר שהאתגר הוא לא גדול ולפנינו, אבל המילה הזאת, איסוף, כאילו זה : שלום – לבוא עם פעמון – מי שרוצה - - -

אחמד טיבי: מה אתה מציע - - -

רוני אלשייך: רק רגע, אני אתייחס.

רוני אלשייך: בסופו של דבר, עשינו גם מהלך יחד עם המשרד לביטחון פנים והיועץ המשפטי לממשלה, מה שנקרא, בואו נאסוף וולונטרי.

רוני אלשייך: זה קצת היה מגוחך - - -

אחמד טיבי: לא רציני.

שלי יחימוביץ': אני מבקשת לא להפריע בכלל.

שלי יחימוביץ': בלי הערות ביניים, בלי כלום.

שלי יחימוביץ': יש לנו עוד רבע שעה.

רוני אלשייך: זה אולי סוד גלוי שאני ידעתי איך המבצע הזה, אבל הוא היה חשוב מפני שכל הזמן לחצו עלינו חברי הכנסת, בואו תעשו ונעשה מבצע ונפתור את כל הבעיות.

רוני אלשייך: ברור לחלוטין, זה לא קורה ביום אחד.

רוני אלשייך: בסופו של דבר, אף אחד לא מתנדב להביא את כלי הנשק השלו למרות שהבטחנו חסינות מפני עבירה של אחזקת אמל"ח.

רוני אלשייך: לא מי שרצח, כמובן, אבל עבירה של אחזקת אמל"ח.

רוני אלשייך: אנחנו מבינים שזאת משימתנו והיא ממשיכה להיות משימתנו מפני שצריך להבין מאיפה בא האמל"ח.

רוני אלשייך: אכן האמל"ח התקני מגיע מצה"ל, מגניבות מתוך צה"ל.

רוני אלשייך: האמל"ח שהוא מוסב כאמל"ח ספורט או שהוא אמל"ח שהוא מותר לחלוטין, מיוצר בתוך יהודה ושומרון ומועבר ונמכר בתוך שטחי הקו הירוק.

רוני אלשייך: אלה מקורות האמל"ח בעיקר.

רוני אלשייך: יש גם הברחות מחו"ל.

רוני אלשייך: אנחנו יושבים על כל הצירים האלה.

רוני אלשייך: בניגוד למה שנאמר פה, יש תוכנית מאוד סדורה ועמוקה.

רוני אלשייך: יש דסק אמל"ח במחוזות השונים.

רוני אלשייך: מדברים הדסקים זה עם זה.

רוני אלשייך: יש לנו דסק אמל"ח משותף לצה"ל ולשב"כ ביהודה ושומרון.

רוני אלשייך: כמות התפיסות שאנחנו עושים, כמות המחרטות שמייצרות כדי לעשות עבודה תשתיתית היא פשוט עצומה ובעצם מצמצמת בהדרגה את האמל"ח המאולתר.

רוני אלשייך: אנחנו לא אלה ששומרים על בסיסי צה"ל ועל האמל"ח שנגנב מצה"ל, זו לא אחריות שלנו.

רוני אלשייך: אבל לא ישבנו עם ידיים בכיסים ואנחנו פנינו לצה"ל לא פעם, לא פעמיים, לא שלוש ולפחות עד שלא ראינו שבתוכניות של צה"ל ניתן לדבר הזה תקציב והרמטכ"ל קיבל החלטה לשים על זה כסף כדי להגן על האמל"ח בצורה יותר טובה, כדי להחזיק את האמל"ח בצורה יותר מקובצת, כדי להגן עליו טכנולוגית בצורה יותר מוגנת כדי שאפשר יהיה לדעת מי פתח, מי נכנס וכולי, כי יש גם גניבות שהן מתוחכמות – לא מדובר על פריצה, מדובר על מישהו שעובד ומתגייס בשביל להביא אמל"ח עבור ארגון פשיעה וכולי.

רוני אלשייך: הקמנו בימים האלה יחידה משותפת למצ"ח כדי שנוכל לשתף את המידע אל מול הפעילות העבריינית בתוך צה"ל שעניינה לגנוב אמל"ח מצה"ל.

רוני אלשייך: זו עשייה מערכתית שנועדה לצמצם.

רוני אלשייך: מצד אחד, אנחנו עושים את הפעילות הזו בתוך יהודה ושומרון כדי לצמצם את הגעת האמל"ח המאולתר ולצמצם את יכולת הייצור שם.

רוני אלשייך: מצד שני, אנחנו עושים את הפעילות עם צה"ל.

רוני אלשייך: שוב צריך לומר, אנחנו לא מגינים על הנשק צה"ל ואת אחריות של צה"ל, אבל אנחנו שיקפנו את התמונה בצורה הטובה ביותר.

רוני אלשייך: שמנו משאבים במחוז ש"י על מנת לעזור ולהגן נגד מפל הפשיעה הזה, כולל אמל"ח, מתוך השטח הפלסטיני לתוך השטח של המגזר הערבי ישראלי עם הישגים יפים מאוד, עם הפעלת סוכנים, פיצוח, תפיסות אמל"ח, כתבי אישום, על מנת לייצר הרתעה במפל הזה שמעביר את האמל"ח.

רוני אלשייך: היינו צריכים להקצות משאבים בתוך מחוז שי לפעולה הספציפית הזאת.

שלי יחימוביץ': אני צריכה לציין לפרוטוקול שבדוח המבקר יש דברים שאנחנו נענינו לבקשת המשטרה ואישרנו חיסיון שלהם בוועדת המשנה החזויה של הוועדה הזאת באמת מטעמים גם של ביטחון המדינה וגם כדי להגן על מי שפועל בשטח בעניינים האלה.

שלי יחימוביץ': לכן לא על הכול המפכ"ל יכול לדבר ולא על הכול המבקר יכול היה לדבר.

עבד אל חכים חאג' יחיא: זה לכיוון החיובי של המאבק בתופעה?

רוני אלשייך: בוודאי.

עבד אל חכים חאג' יחיא: אני מדבר על הדברים החסויים.

שלי יחימוביץ': סליחה.

שלי יחימוביץ': אני לא מאפשרת עכשיו לשאול שאלות נוספות.

שלי יחימוביץ': תודה.

עבד אל חכים חאג' יחיא: השאלה אלייך.

שלי יחימוביץ': רק מה שקשור לביטחון המדינה ולהגנה על חיי סוכנים.

עבד אל חכים חאג' יחיא: אבל זה תורם לכיוון של המאבק בתופעה?

עבד אל חכים חאג' יחיא: זו השאלה שלי.

שלי יחימוביץ': בוודאי, איזו שאלה.

שלי יחימוביץ': כן, בוודאי.

רוני אלשייך: נשאלתי על נושא ההקלות בנשק.

רוני אלשייך: ההשפעה על המגזר הערבי היא שולית בגלל שהקריטריונים שהוגדרו על פי המשרד לביטחון פנים מכילים הרבה פחות אזרחים ערבים מאשר אזרחים יהודים במובן הזה - - -

שלי יחימוביץ': ברור.

שלי יחימוביץ': השאלה היא שאלת הזליגה.

רוני אלשייך: יש מעט מאוד זליגה של אמל"ח פרטי שמגיע לפשיעה.

רוני אלשייך: רוב האמל"ח, כפי שאמרתי, או שמגיע מחו"ל ורובו המכריע הוא אמל"ח התקני מצה"ל והאמל"ח המאולתר ו/או המוסב עובר דרך המגזר הפלסטיני.

רוני אלשייך: לכן זה לא מה שאמור לייצר השפעה.

רוני אלשייך: אנחנו מוטרדים מהזליגה.

רוני אלשייך: הזליגה בדרך כלל נובעת מזה שאקדח נשאר בבית.

רוני אלשייך: כלומר, מישהו קיבל רישיון אבל הוא לא באמת הולך עם האקדח שלו.

רוני אלשייך: האקדח נשאר בבית ואז הוא פוטנציאל של זליגה דרך התפרצויות וגניבת אמל"ח.

רוני אלשייך: לכן התעקשנו – אנחנו ביקשנו, אלה לא החלטות שלנו אלא המלצות שלנו – שרק מיומנים באקדח יישאו אקדח מפני שמיומנות בכלי נשק ארוך לא אומרת כלום על מיומנות באקדח והרווח הוא כפול: פעם אחת, בהינתן שזו לא הגנה עצמית אלא מישהו יגיב ראשון ברחוב כאשר יש אירוע טרור, הסיכוי שהוא באמת לא יפגע בחפים מפשע ויפגע באמת במחבל ולא באף אחד אחר, עולה.

רוני אלשייך: אבל הדבר הלא פחות חשוב הוא שהסיכוי שהוא יישא את הנשק על גופו גדול יותר מאשר הסיכוי שהוא ישאיר אותו בבית והוא ייגנב.

רוני אלשייך: לכן זה נועד לצמצם את הסבירות שיזלוג אמל"ח.

רוני אלשייך: אבל למען הסר ספק, האמל"ח שמגיע ברובו המכריע איננו, זה לא שלא גונבים כלי נשק, אבל איננו האמל"ח הפרטי.

רוני אלשייך: זה לא הדבר המכריע במספרים.

רוני אלשייך: נושא ארגוני הפשיעה.

רוני אלשייך: יכול להיות שמישהו פה רוצה להעביר לנו קורס איך לטפל בארגוני פשיעה וכמה מורכב לטפל בארגוני פשיעה, אבל אני מזכיר לכולם עם ההשוואות שנעשו פה: יש ארגוני פשיעה במדינת ישראל – יהודים, עבריינים יהודים – שלקח עשור לטפל בהם.

רוני אלשייך: ארגוני פשע הם לא אנשים שלא יודעים איך להתגונן ואיך להקשות על איסוף ראיות.

רוני אלשייך: אתן דוגמאות: ארגון אבוטבול לקח עשור; ארגון אברג'יל לקח קצת למעלה מעשור.

עבד אל חכים חאג' יחיא: - - - נכנס לוואקום?

רוני אלשייך: אלה שנכנסו לוואקום, תוך פחות משנה - -

שלי יחימוביץ': אל תענה לקריאות ביניים, תעשה לי טובה.

רוני אלשייך: - - קיבלו - -

עבד אל חכים חאג' יחיא: - - -

שלי יחימוביץ': אבל אנחנו צריכים לסיים.

אחמד טיבי: אבל ההערה עניינית בגלל מה שהוא אומר.

רוני אלשייך: - - כתבי אישום.

רוני אלשייך: האתגר הוא גדול מול ארגוני פשיעה.

רוני אלשייך: כשאני מסתכל על כמות ארגוני הפשיעה, הזמן שהשקענו בהם מאז ששמנו מרכז כובד, מאז שהעברנו חלק ממרכז הכובד של היחידות הארציות שלנו לטפל בארגוני פשיעה ובכנופיות ערביות, קבועי הזמן מהירים מאוד ביחס ליכולת להתמודד עם ארגוני פשיעה.

רוני אלשייך: ברור, לא פותרים הכול.

רוני אלשייך: 20 שנה, 30 שנה של הזנחה לא נגמרת ביום אחד כשמחליטים לעשות תוכנית במגזר הערבי.

רוני אלשייך: בסופו של דבר, אני חושב שהנושא הזה, כולנו מסכימים, נאמר פה על ידי אחד מחברי הכנסת, נדמה לי שדב חנין, שזו משימה שלנו, אנחנו לא מבקשים שותפויות בטיפול בארגוני הפשיעה.

רוני אלשייך: אבל אני רוצה להזכיר לכולם ביושר, בלבן של העיניים, וחלק מחברי הכנסת יודעים למי אני מתכוון, לא אנקוב בשמות, היו פה גם קשיים, ניסו ללמד אותנו מה זה ארגון פשיעה ומה זה לא ואת מי כן צריך להשאיר בשטח ואת מי לא.

רוני אלשייך: כשאנחנו סימנו ארגונים מסוימים שהם ארגוני פשיעה שרשויות מקומיות תמכו בהם והיינו צרים לעשות מה שנקרא חריש עמוק ולהסביר להם: רבותיי, תתנתקו כי זה ארגון פשיעה.

רוני אלשייך: כל מי שנכנס לוואקום ולא רוצה משטרה, לעולם בוואקום הזה ייכנס ארגון פשיעה כי זה גן עדן לארגוני פשיעה.

רוני אלשייך: אמרתי את זה והמבין יבין, זה מספיק.

רוני אלשייך: אקס טריטוריה – אין מקום אקס טריטוריאלי במדינת ישראל.

רוני אלשייך: נקודה.

רוני אלשייך: אין שום פינה בפזורה הבדואית שהיא אקס טריטוריאלית.

רוני אלשייך: אכן, יש מקומות שהם רחוקים מאוד מתחנות משטרה ומטבע הדברים, כאשר אזור שהוא עצום וצריך להגיע לאיזו פינה בפזורה, מגיעים לשם הרבה פחות, לוקח הרבה יותר זמן לניידת כאשר יש קריאה וקוראים לניידת פחות.

רוני אלשייך: בשביל זה מקימים תחנות משטרה.

רוני אלשייך: בשבוע שעבר פתחנו את תחנת ערוער.

רוני אלשייך: חכו בסבלנות ותראו את התוצאות כי אנחנו חושבים שצריך להשקיע בפזורה והצנו לזה משאבים.

רוני אלשייך: אני רוצה לומר שהקצנו את המשאבים אחרי הקיצוץ עם ויסותים פנימיים כדי שתחנת ערוער קום תקום למרות הקיצוץ.

רוני אלשייך: למרות שלא היו משאבים להרים אותה, עשו ויסות פנימי בתוך המחוז הדרומי וברמה הארצית על מנת להרים את התחנה הזאת שהיא נראית לנו קריטית במגזר הערבי.

רוני אלשייך: משילות, בהקשר הזה, ונאמר פה שיש משילות או אין משילות – אגב, בתחנת ערוער יש למעלה מ-120 שוטרים וזה משמעותי.

רוני אלשייך: משילות – משילות לא מושגת ביום אחד.

רוני אלשייך: יש לנו גם פערי משילות במקומות אחרים במדינת ישראל, לצערי.

רוני אלשייך: ואכן, כמו שאמרה פה חברת הכנסת גרמן, גם הזבל מראה על משילות ואני מסכים.

רוני אלשייך: אבל אם אנחנו מסתכלים על משילות והכותרות בעיתונים הם שאין דין ואין דיין, רוב ההריסות – והתייחסו פה להריסות – במגזר הבדואי, רובן המכריע הוא הריסות עצמיות.

רוני אלשייך: כן, זו אינדיקציה למשילות ואנחנו רואים בזה הישג עצום כי אנחנו מעדיפים שהאזרח יהרוס בעצמו מאשר שיבואו טרקטורים ויהרסו ואחרי זה יגלגלו עליו את עלויות ההריסה.

רוני אלשייך: זה חלק מהתהליך, ככה משיגים משילות.

רוני אלשייך: אנחנו יכולים להתעלם ולא להשקיע את המאמץ הזה ואת הכול לעשות עם הטרקטור, אבל אנחנו לא עושים – זה לא שאנחנו הורסים.

רוני אלשייך: אנחנו, כמובן מאבטחים את פעולות ההריסה.

רוני אלשייך: רשויות אכיפה אחרות הורסות.

רוני אלשייך: בסופו של דבר, אנחנו מעדיפים לקיים את השיח, לשכנע את האזרח להרוס בעצמו.

רוני אלשייך: זה חלק מצמצום האופציה שמחר חוזרים על העבירה הזאת ואחרי הריסה בונים עוד פעם.

רוני אלשייך: זה חלק מהמשילות.

רוני אלשייך: כך משיגים נורמת ציות לחוק.

מסעוד גנאים: נדמה לי שמשילות זה איך מתכננים ואיך בונים - - - זו המשילות.

עאידה תומא סלימאן: אני מרגישה שאני - - - סופר נני - - -

רוני אלשייך: אנחנו לא אחראים על התכנון והבנייה.

מסעוד גנאים: אני מדבר על הממשלה.

רוני אלשייך: בסדר גמור.

שלי יחימוביץ': חברים, אני רוצה לעשות פאוזה ממש קצרה כי השידור שלנו יסתיים עוד כחמש דקות ואני רוצה לסכם את הדברים שנאמרו עד עכשיו כי חשוב לי שהם יגיעו לאוזניים הרלוונטיות.

שלי יחימוביץ': האוזניים הרלוונטיות ביותר, בעיניי זה שר האוצר והשר לביטחון פנים.

שלי יחימוביץ': אז רק אומר כמה דברים - - -

רוני אלשייך: אז רק משפט אחד כדי להיות הגון כלפי כולם.

שלי יחימוביץ': אתה תדבר אחר כך, זה בסדר.

רוני אלשייך: גם כדי שבהתייחסות שלך זה יהיה בצורה מאוזנת.

רוני אלשייך: המשרד קוצץ בתוכניות המגזר הערבי ב-400 מיליון ₪.

רוני אלשייך: הוא ספג בעצמו כ-150 מיליון ₪ ונותרנו עם קצוץ של 250 מיליון ₪ לתוכנית הספציפית הזאת.

רוני אלשייך: זה למען שהנתונים יהיו מדויקים.

עאידה תומא סלימאן: זה שנתי?

שלי יחימוביץ': הוא אמר.

רוני אלשייך: זה לשנת 2018.

רוני אלשייך: זה הרבה כסף.

שלי יחימוביץ': קודם כל, זה נתון חמור ביותר.

שלי יחימוביץ': ממש חמור ביותר.

שלי יחימוביץ': אני רוצה להודות למפכ"ל על הסקירה המפורטת מאוד שהוא נתן כאן, להודות למבקר המדינה ולהגיד: חברים, הביקורת מוצדקת לחלוטין.

שלי יחימוביץ': אני רוצה גם להודות לחבריי חברי הכנסת שדבריהם היו מאירי עיניים מאוד מאוד כי מי כמותם בקיאים ועוסקים בנושא כל הזמן.

שלי יחימוביץ': אז תודה לכם על הדברים ועל הטיפול האינטנסיבי והמתמשך בסוגיה הזאת.

שלי יחימוביץ': עולה כאן סוגיה של הבדלי התרבות, שאגב, גם אני לא מקבלת אותה, אין דבר כזה.

שלי יחימוביץ': במדינת חוק יש חוק.

שלי יחימוביץ': נקודה.

שלי יחימוביץ': ואין שום סלחנות כלפי תרבות מסוימת כמו שאין סלחנות כלפי רצח על כבוד המשפחה במירכאות כפולות ומכופלות, כך גם לא צריכה להיות סלחנות לירי בחתונות וכל אזרחי מדינת ישראל שווים המה ולכן החוק חל עליהם במידה שווה.

שלי יחימוביץ': חשוב לי לציין שהוצגו כאן נתונים, אי אפשר להתעלם מזה, של שיפור משמעותי מאוד, בטח בזמן כל כך קצר מאז שנכנס המפכ"ל לכהונתו ומאז שהוא התחיל להפעיל את התוכנית הזאת.

שלי יחימוביץ': אי אפשר להתעלם מהנתונים ולהגיד שאולי הם מקריים.

שלי יחימוביץ': הרי אם הנתונים היו גרועים יותר, אז היינו מאשימים אותו.

שלי יחימוביץ': אז אם הנתונים הם טובים יותר, אני חושבת שהשבחים מגיעים במקרה הזה, אם כי, כמובן, עומק הבעיה הוא עמוק ביותר והסיטואציה קשה ביותר.

שלי יחימוביץ': מכל הדברים האלה ומכל ההתדיינויות, האם תלוי תרבות או לא תלוי תרבות, מה צריך לעשות ומה לא צריך לעשות, הדבר החמור ביותר ששמענו עליו זה הקיצוץ התקציבי.

יעל גרמן: נכון מאוד.

שלי יחימוביץ': כלומר, כל הדיבורים האלה, גבוהה גבוהה, ושמעתי גם את ראש הממשלה וגם את השרים עומדים ומספרים מעל בימת הכנסת כמה הם משקיעים בציבור הערבי.

עאידה תומא סלימאן: אתמול אמר.

עאידה תומא סלימאן: אתמול הוא הזכיר את זה.

שלי יחימוביץ': כן, גם אתמול.

שלי יחימוביץ': והנה אנחנו שומעים שבמחי יד, ממש בשקט, מאות אלפי שקלים מקוצצים מכבשת הרש - - -

דב חנין: מיליונים.

שלי יחימוביץ': סליחה.

שלי יחימוביץ': מאות מיליוני שקלים מקוצצים מכבשת הרש הזאת שהיא כל כך מורעבת וכל כך מקוצצת.

שלי יחימוביץ': גם המפכ"ל, ובצדק, מחה על הדברים האלה.

שלי יחימוביץ': אני פונה מכאן ואנחנו במובן גם נפנה באופן פורמלי, גם לשר לביטחון פנים גלעד ארדן וגם לשר האוצר משה כחלון, נמחה נמרצות על הקיצוץ הזה, נתבע מהם להשיב אותו כי מדובר באמת בצחוק ובלג למילים, לתוכניות, שבסופו של דבר אין להם תקצוב.

שלי יחימוביץ': אז מה עשינו בזה?

שלי יחימוביץ': דבר נוסף, אתם גם מוזמנים, חבריי, להעביר לי – אם אתם רוצים פניות פורמליות לגורמים הרלוונטיים – להעביר לי אותם.

שלי יחימוביץ': אנחנו נעשה אותם באמצעות פלורינה וגם אנחנו נבקש מהמפכ"ל את המצגת שהוצגה כאן, שלא הוצגה במלואה, ואנחנו נעלה אותה לאתר הוועדה וגם נשלח אותה לח"כים שהשתתפו בישיבה.

שלי יחימוביץ': בבקשה, המפכ"ל, תמשיך.

עבד אל חכים חאג' יחיא: הקיצוץ הוא בבסיס התקציב?

רוני אלשייך: הקיצוץ הוא נקודתית ל-2018.

רוני אלשייך: החישוב של הבסיס הוא הרבה יותר מורכב.

רוני אלשייך: 2018-2017 היה פלח מתוך תוכנית רב-שנתית.

רוני אלשייך: רק הוא תוקצב באופן פורמלי בתוכנית דו-שנתית 2018-2017.

עבד אל חכים חאג' יחיא: - - - ימשיך בשנה הבאה - - -

רוני אלשייך: לצערי, 2019 נראית עצובה והמילים ל-2017-2020 עדיין באוויר.

רוני אלשייך: זה הדבר שיותר מטריד אותי כי בסוף, מה שחשוב - -

עבד אל חכים חאג' יחיא: זה גם מה שהטריד אותי, לכן שאלתי.

רוני אלשייך: - - מה שחשוב זה לשמור על המומנטום ואני כרגע לא רואה את המומנטום - - -

אחמד טיבי: שיעורי פענוח, אדוני המפכ"ל.

שלי יחימוביץ': חבר'ה, ממשיכים.

שלי יחימוביץ': המפכ"ל ממשיך לענות על שאלות.

רוני אלשייך: גיוס – נאמר פה ולדעתי הובן אולי לא נכון.

רוני אלשייך: לא מדובר, לא בהתעלמות ולא בסלחנות, אבל מדובר בהבנה שמניעה צריכה להיות 80% מהמענה ואחרי שיש מניעה, עושים אכיפה, ולא לקחת את כולם ולהתייחס אל כולם כעבריינים כי אז ממילא התחושה - - - רק דמיינו לעצמכם שאנחנו לא נותנים את הצ'אנס להרוס לבד והמופעים של הטרקטורים הם מאוד אינטנסיביים – איזו תחושה זה נותן לאזרח.

רוני אלשייך: לכן מבחינתנו, כאשר אפשר למנוע ירי בחתונה, זה כמובן עדיף מאשר לפוצץ חתונה על כל המשתמע.

רוני אלשייך: מה זה עושה לילד שמשתתף בחתונה ורואה שוטרים קופצים על מישהו שיורה, מה זה עושה לו מחר בבוקר.

רוני אלשייך: כשאין ברירה, כאשר עשינו את כל מהלכי המניעה ובכל זאת יש ירי – כן, נכון, יהיו שם שוטרים וגם יעצרו את האדם בתוך החתונה.

רוני אלשייך: אבל אנחנו נעשה את המאמץ שזה לא יקרה.

רוני אלשייך: זו המשמעות של מניעה.

רוני אלשייך: לא מדובר בסלחנות בשום צורה.

רוני אלשייך: איסור פרסום נאמר פה.

רוני אלשייך: אני רוצה לעשות סדר בדברים.

רוני אלשייך: אם אנחנו רוצים להביא לתוצאות בתיקים רגישים, אנחנו חייבים איסור פרסום כדי לא לשבש את החקירה, הוא לא נועד לצרכים אחרים.

רוני אלשייך: הוא זמני עד שהחקירה הזאת מסתיימת.

רוני אלשייך: אחרת, הפרטים המוכמנים מסתובבים באוויר, מסתובבים בתקשורת.

רוני אלשייך: היכולת אחר כך להגיש כתב אישום על סמך הראיות האלה הופכת לאפס וזה מחיר בלתי נסבל מבחינה חברתית.

רוני אלשייך: יש מעט מאוד חקירות עם צו איסור פרסום, אבל המעט האלה שכמובן הצו ניתן על ידי שופט - - -

סעיד אלחרומי: אדוני המפכ"ל, רצח אנשים - - - יש באופן גורף.

רוני אלשייך: רצח בכלל, באופן כללי, זה כמעט גורף.

רוני אלשייך: כאשר זה רצח שאפשר לגמור אותו אחרי 10 דקות - - -

עאידה תומא סלימאן: גם ברצח נשים - - -

רוני אלשייך: גם ברצח נשים, בוודאי.

רוני אלשייך: אבל שימו לב, אם בסוף מה שיכריע זה היכולת שלנו להגיד שהפרט הזה או אחר לא היה בתקשורת ורק מי שיודע וביצע את העבירה הוא זה שאשם, אז אם זה קם ונופל על זה, כולנו נבכה כאשר לא היינו מספיק זהירים קודם.

רוני אלשייך: זאת המטרה.

רוני אלשייך: אנחנו לא מקטינים את התופעה, אנחנו מציגים את הנתונים הסטטיסטיים ובסופו של דבר אנחנו נאבקים בזה בכל הכלים העומדים ברשותנו נקודתית, כשעושים חקירה ורוצים להגיע לכתבי אישום.

רוני אלשייך: אז תהיו שותפים שלנו ביכולת להגיע לכתבי אישום.

רוני אלשייך: אפרופו כתבי אישום, השבוע ביקשתי נתונים – כן, פענוח – הצהרת תובע, זאת אומרת השלב שלפני כתב אישום, בתיק רצח מחמד מחמוד מאום אל-פחם; כתב אישום ברצח בג'יסר א-זרקה מאוגוסט 2018; כתב אישום על מעצר תושב עכו שהכין מטענים למגזר הערבי.

רוני אלשייך: זו תפוקה של שבוע.

רוני אלשייך: האם פתרנו את כל הבעיות?

רוני אלשייך: יש התקדמות משמעותית.

רוני אלשייך: אני רוצה להתייחס לאמירה של יכולת ורצון.

רוני אלשייך: אם אתה מכיר מפקד תחנה, לוח השעונים שלו נראה כמו מפקד תחנת ראשון לציון והוא נמדד אך ורק על המגזר הערבי כי זו תחנה למגזר הערבי והוא רוצה תעודת הצטיינות מהמפכ"ל ולהיות תחנה מצטיינת – חוץ מלהשקיע במגזר הערבי אין לו מה לעשות.

רוני אלשייך: חוץ מלנסות ולהביא תוצאות ולהוריד את הפרמטרים שהוגדרו, אין לו מה לעשות.

רוני אלשייך: לכן להגיד שלמפקד התחנה אין רצון?

רוני אלשייך: כן, יש לו אתגר עצום, יש הר גבוה מולו והוא צריך גם את העזרה של שמטרת ישראל, אבל בסופו של דבר רק על זה הוא נמדד.

רוני אלשייך: אין לו עכשיו יכולת לברוח ולטפל במקום אחר.

רוני אלשייך: רק על זה הוא נמדד ולכן המוטיבציה שלו ממוקדת להביא תוצאה.

רוני אלשייך: במשפט אחרון אני רוצה להתייחס לעוד נקודה שעלתה פה בסיפורי הפסולת וכולי.

רוני אלשייך: הקראתי בפתיח.

רוני אלשייך: אחד, זה לא תפקיד פורמלי של משטרת ישראל ומשטרת ישראל לא אחראית על החינוך ולא אחראית על הפסולת ולא אחראית על התשתיות וגם לא על צביעת המדרכות וגם לא על התמרורים אפילו – יש ועדת תמרור – אבל לכל הפינות האלה אנחנו נכנסים באופן א-פורמלי באמצעות השותפויות.

רוני אלשייך: אנחנו לא אוכפים, אנחנו לא איכות הסביבה, והיכן שיש שיטור עירוני, אנחנו שותפים לפיקוח.

רוני אלשייך: אבל בסופו של דבר אנחנו מבינים שלפעמים מה שייצר את המשילות זה לצבוע את המדרכות באדום-לבן, לצבוע את המדרכות בכחול-לבן ולשים תמרורים ראויים כדי שהאדם שנוסע שם מרגיש שהוא נמצא בראשון לציון.

רוני אלשייך: יש לנו מודל כזה.

רוני אלשייך: אנחנו קוראים לו "מודל נאחף".

רוני אלשייך: אנא, תבקרו שם ותראו.

רוני אלשייך: זה עובד.

רוני אלשייך: אלה תהליכים שבסופו של דבר, כמו שנאמר פה, דווקא במקומות שבהם המדינה חלשה – אני מצטט את פרופ' באדי חסייסי שהוא ראש המכון לקרימינולוגיה – דווקא במקומות שבהם המדינה חלשה ואינה ממלאת את אחריותה השלטונית, מפקדי התחנות ממלאים את מקומה והופכים להיות מעין מדינה אלטרנטיבית.

שלי יחימוביץ': כן, קראת את זה כבר.

רוני אלשייך: שימו לב, מופיע פה גם איסוף פסולת, תאורה וכולי כי בסוף אפשר לשנות מצב דרך הטיפולים האלה.

רוני אלשייך: מפקד התחנה מבין את זה, רותם את כל השותפים ומנסה לשנות מצב, לשנות אטמוספירה כדי להקל על היכולת של נורמת הציות לחוק.

רוני אלשייך: לסיכום, התמקדנו פה במגזר הערבי.

רוני אלשייך: התפיסות שלנו הן אותן תפיסות, הגישות שלנו הן אותן גישות, רפורמת האמון היא אותה רפורמה, רפורמת הרצף המודיעיני היא אותה רפורמה, רפורמת הרצף החקירתי היא אותה רפורמה.

רוני אלשייך: אבל באופן משמעותי השקענו משאבים באזור הזה בתור התוכנית המתועדפת כדי להשקיע.

רוני אלשייך: הפער הוא עצום הדרך להגיע אליו חייבת להיות במאבק רב-שנתי ושמירה על המומנטום ואם מה שייצא מפה זה בעצם היכולת לשמור על המומנטום הזה במובן התקציבי והמשאבי כדי שמשטרת ישראל תוכל להמשיך לעשות את עבודה – והיה זה שכרו של מבקר המדינה ונציגיו ושכרך ושל הוועדה.

שלי יחימוביץ': ושל הציבור, כמובן.

רוני אלשייך: ושל הציבור כולו.

שלי יחימוביץ': חברות וחברים, אדוני המפכ"ל, אני מודה לך מאוד על כך שבאת לכאן.

שלי יחימוביץ': אנחנו נמשיך לעקוב אחרי הפרשה הזאת וגם נהיה איתך בקשר כדי לראות אם משהו משתנה לטובה בסוגיה התקציבית.

שלי יחימוביץ': תודה רבה.